title: Alex Pastoor

text: Tammikuussa 2015 Pastoor aloitti Sparta Rotterdamin päävalmentajana. Kausi päättyi Spartan osalta kahdeksanteen sijaan Eerste Divisiessä. Ensimmäisellä täydellä kaudellaan 2015/16 Pastoor luotsasi Spartan Eerste Divisien mestaruuteen ja seura nousi kuuden kauden jälkeen takaisin pääsarjaan. Kaudella 2016/17 Sparta säilytti sarjapaikkansa Eredivisiessä sijoituttuaan sijalle 15. Kaudella 2017/18 putoamiskamppailuun juuttunut Sparta erotti Pastoorin joulukuussa 2017, kun joukkue oli hävinnyt paikalliskamppailun Feyenoordille murskaavasti 7–0.


title: Nationale

text: Nationale on laskettelurinne Crans-Montanan ja Lensin kunnissa Sveitsissä.


title: Nationale

text: Nationalessa järjestettiin osa vuoden 1987 alppihiihdon MM-kilpailuista. Se tunnetaan myös alppihiihdon maailmancupin kilpailujen isäntäpaikkana. Nationale -rinteessä on useita eri laskettelureittivaihtoehtoja. Naisten maailmancupissa käyttämää rinnettä kutsutaan nimellä Piste Mont Lachaux, viereisen samannimisen vuoren mukaisesti.


title: Nationale

text: Nationalen yläasema sijaitsee 2 528 metriä merenpinnan yläpuolella lähellä Bella Lui -vuoren huippua.


title: Nationale

text: Naisten syöksylaskuradan lähtöpaikka on lähellä Mont Lachaux -vuoren huippua. Lähdön jälkeen alkaa lyhyt liukuosuus "Mont Lachaux". Sen jälkeen tulee Super-G:n lähtöpaikka. Super-G:n lähdön jälkeen tulee jyrkänne "La Face" (Kasvo) ja "Le Trou du Renard" (Ketunreikä), jossa rinne kääntyy jyrkästi vasemmalle kapeassa kohdassa. Sen jälkeen tulee ensimmäinen hyppyri "La Bosse du Président" (Presidentin kumpu). Hyppyrin jälkeen rinne kääntyy jyrkästi oikealle lyhyelle liukuosuudelle.


title: Nationale

text: Liukuosuuden jälkeen rinne kääntyy vasemmalle "Le Mur de Montanin"iin (Montanin seinä). Se on radan toiseksi jyrkin kohta 49 %:n jyrkkyydellä. Sitten tulee "La Traverse de Clavan" (Clavanin kallistus) ja tiukka oikealle kääntyvä mutka "Le Toboggan" (Kelkka).


title: Nationale

text: Le Tobogganin jälkeen alkaa loppujyrkänne ja heti sen alussa on pujottelun lähtöpaikka. Loppujyrkänteellä on "Le Reck de Vermala", joka on koko rinteen jyrkin kohta 53 %:n jyrkkyydellä. Syöksylaskuradan maali sijaitsee 1 545 metriä merenpinnan yläpuolella lähellä Violettes Express -gondolihissin ala-asemaa.


title: Olympia (laskettelurinne)

text: Olympia on laskettelurinne Ski area Åre Villagessa Åressa Ruotsissa.


title: Olympia (laskettelurinne)

text: Olympia on yhdistelmärinne, jonka alaosa menee suurimmaksi osaksi Lundsrappet -rinteessä. Olympia rinteen erikoisuus on sen loppujyrkänne, jonka alla on Eurooppatie 14:n -maantietunneli.


title: Olympia (laskettelurinne)

text: Olympia tunnetaan alppihiihdon maailmancupin kilpailujen isäntäpaikkana. Rinteellä kilpailtiin osa vuosien 1954 ja 2007 maailmanmestaruuksista. Rinteellä on tarkoitus järjestää vuoden 2019 MM-kilpailut.


title: St. Louis Maroons / Indianapolis Hoosiers

text: St. Louis Maroons oli ammattilaisbaseball joukkue St. Louisissa 1884-1886. Ensimmäisellä kaudellaan se voitti Union Association -liigan mestaruuden. Kun liiga välittömästi tämän jälkeen lakkautettiin, siirtyi joukkue National Leagueen. Kaudelle 1887 joukkue sijoitettiin Indianapolisiin ja se vaihtoi nimekseen Indianapolis Hoosiers pelaten vielä kolme kautta ennen lakkauttamistaan.


text: American Association -liigassa pelasi 1884 Indianapolis Hoosiers -niminen joukkue (myös nimellä "Blues"), joka ei liity tähän seuraan. Federal Leaguessa 1914-1915 pelannut Newark Peppers tunnettiin ensimmäisellä kaudellaan nimellä Indianapolis Hoosiers.


title: Akhilleus – voittamaton soturi

text: Akhilleus – voittamaton soturi (, ”Akhilleuksen viha”) on vuonna 1962 valmistunut italialainen elokuva. Lajityypiltään mytologia-aiheista peplumia edustavan elokuvan on ohjannut Marino Girolami. Sen pääosaa Akhilleusta esittää yhdysvaltalainen Gordon Mitchell.


title: Akhilleus – voittamaton soturi

text: Elokuva perustuu Homeroksen "Iliaan" kertomukseen Troijan sodasta. Fthian myrmidoneja johtava Akhilleus taistelee troijalaisia vastaan tietäen, ettei selviydy sodasta hengissä. Kreikkalaisten johtaja, Mykenen kuningas Agamemnon riistää Akhilleukselta tämän orjattaren Briseiksen, minkä seurauksena Akhilleus joukkoineen kieltäytyy jatkamasta sotimista. Troijalaisten hyökätessä Akhilleuksen ystävä Patroklos johtaa myrmidonit taisteluun, jossa Troijan prinssi Hektor surmaa Akhilleukseksi pukeutuneen Patrokloksen. Lopuksi Akhilleus kostaa ystävänsä kuoleman tappamalla Hektorin kaksintaistelussa.


title: Akhilleus – voittamaton soturi

text: "Akhilleus – voittamaton soturi" on kuvattu Ultrascope-laajakangastekniikalla Eastmancolor-väreissä Incir De Paolisin studiolla Roomassa sekä Tor Caldaran ja Caldara di Manzianan luonnosuojelualueilla. Osa joukkokohtauksista on lainattu Giorgio Ferronin "Troijan urhoista".


title: Akhilleus – voittamaton soturi

text: Hyvin keskinkertaisena ohjaajana tunnetun Marino Girolamin elokuvaa on pidetty yhtenä peplum-tyylilajin ”pienistä helmistä”. Se on mytologiseen aiheeseensa vakavasti suhtautuva draamaelokuva, joka väkivaltaisista toimintajaksoistaan huolimatta perustuu pitkälti dialogiin. Elokuvan ehdoton tähti on Gordon Mitchell, yksi tyylilajin harvoista voimamiehistä, joka osaa oikeasti myös näytellä. Hänen esittämänsä Akhilleus on voimakas ja synkkä sankarihahmo, jonka raivo lähentelee uskottavasti hulluuden rajoja. Elokuva oli aikanaan kohtalainen yleisömenestys ja sai osakseen myös hyviä arvosteluja.


title: Cafe Arome Hieno

text: Cafe Arome Hieno on Meiran kahvimerkki. Tuoteperheeseen kuuluu sekä vaalea- että tummapaahtoiset suodatinkahvit ja papukahvit. Cafe Arome Hieno-kahvit ovat sekoitus useammasta maasta tulleita kahvipapuja.


title: Teresa Moorhouse

text: Teresa Moorhouse (s. 1981) on Helsingissä asuva ja työskentelevä tekstiilitaiteilija. Hän valmistui pariisilaisesta muotikoulusta ja suoritti maisterintutkinnon Taidekorkeakoulussa Helsingissä. Hän aloitti neuleiden ja graafisen suunnittelun parissa, mutta innostui pian tekstiileistä ja näytti luonnoksiaan Marimekon silloiselle toimitusjohtajalle, Kirsti Paakkaselle. Tämä innostui, ja Moorhouse on suunnitellut kuoseja Marimekolle vuodesta 2004 lähtien.


title: Teresa Moorhouse

text: Kesällä 2014 Moorhouse on mukana Kiasman ja Marimekon yhteisnäyttelyssä, joka kantaa nimeä Kimpassa.


title: GVK Coating Technology

text: GVK Coating Technology Oy on paraislainen maalitehdas, joka on perustettu vuonna 1946. Yritys on tuotantokapasiteetiltaan Suomen kolmanneksi suurin maalien valmistaja. Yritys valmistaa kuluttaja-asiakkaille ja rakennusteollisuuden tarpeisiin perinnemaaleja, talomaaleja, sisämaaleja ja kattomaaleja sekä vesiohenteisia pintakäsittelyaineita teollisuuteen ja tiemerkintämaaleja.


title: GVK Coating Technology

text: Vuonna 2013 yrityksen liikevaihto oli noin viisi miljoonaa euroa, josta ulkomaalit muodostavat neljänneksen, tiemerkintä- ja teollisuusmaalit noin 65 prosenttia ja sisämaalit noin 10 prosenttia. Vientiä yrityksen liikevaihdosta on yli 30 prosenttia.


title: GVK Coating Technology

text: Yritys perustettiin vuonna 1946 ja se valmisti alkuun Eau de Cologne -tuotteita nimellä Oy La Pureté Ab. Hajuvesi oli haluttu tuote, mutta vain harvoilla oli varaa siihen. Yritys laajensikin tuotevalikoimaansa pian mm. käsirasvoihin, partaveteen, etikettiliimaan, vartalovoiteisiin ja deodoranttiin.


title: GVK Coating Technology

text: Vuonna 1955 yrityksen johtoon tuli Aimo Virtanen. Idean maalin valmistukseen Aimo sai, kun hän talonsa julkisivua maalatessaan huomasi, ettei maali kuivunut edes muutamassa kuukaudessa. Aimo Virtanen ajatteli, että hän pystyy itse valmistamaan parempilaatuisia maaleja.


title: GVK Coating Technology

text: Vuonna 1959 yritykseen tuli töihin vastavalmistunut kemisti Bo-Erik Jensen. Hän kehitti yrityksen ensimmäisen öljymaalin ulkokäyttöön. Alkuun maaleja valmistettiin vanhassa saunassa. Tuotteita mainostettiin paikallislehdissä koko Suomessa ja niitä myytiin 10 ja 20 litran maitotonkissa. Maalia voitiin aluksi valmistaa vain kesäaikaan.


title: GVK Coating Technology

text: 1963 myyntiin tuli ensimmäinen versio LAPPI-pellavaöljymaalista. Tuote on edelleen yrityksen valikoimissa.


title: GVK Coating Technology

text: Vuonna 1971 valmistui ensimmäinen varsinainen tehdasrakennus, jossa maaleja alettiin valmistaa. 1972 yritys osallistui eurooppalaisen ryhmän kanssa US Paint Associationin järjestämille messuille Atlantic Cityssä.


title: GVK Coating Technology

text: 70-luvulla yrityksen nimi muutettiin nimelle Pargas Färgfabrik (Paraisten Maalitehdas). 1983 Aimo Virtanen myi yrityksen ruotsalaiselle Geveko Industri AB:lle, joka toimi Göteborgissa.


title: GVK Coating Technology

text: 1980-luvun puolivälissä vanha maalitehdas paloi, kun uusi tehdas oli saatu melkein valmiiksi. Uudelle tehtaalle ei aiheutunut palossa vahinkoja.


title: GVK Coating Technology

text: Vuonna 1986 tehtaan johtajaksi tuli Ole Bergen, joka aikana tehtaan nimi vaihtui Geveko Oy:ksi. Samana vuonna maalitehtaan tontille rakennettiin ensimmäinen toimistorakennus.


title: GVK Coating Technology

text: 1990-luvun alkupuolella lama verotti tehtaan toimintaa, mutta 2000-luvun alussa yrityksen myynti nousi noin 21 miljoonaan markkaan eli 3,5 miljoonaan euroon. Anssi Seppinen aloitti yhtiön toimitusjohtajana vuonna 2007.


title: GVK Coating Technology

text: Maalitehdas siirtyi takaisin suomalaisomistukseen toukokuussa 2013, jolloin toimitusjohtaja Anssi Seppinen, myyntijohtaja Pekka Liespuu ja Mikko Mellanen ostivat Geveko Oy:n. Samalla yrityksen nimi muuttuu GVK Coating Technology Oy:ksi. Anssi Seppinen jatkaa yrityksen toimitusjohtajana.


title: GVK Coating Technology

text: Nykyään yhtiö valmistaa kuluttaja-asiakkaille ja rakennusteollisuuden tarpeisiin perinnemaaleja, talomaaleja, sisämaaleja ja kattomaaleja. Nykyinen asiakaskunta toimii rakennus- ja puusepänteollisuudessa, lista- ja paneeliteollisuudessa sekä metalliteollisuudessa. Asiakkaita ovat myös kauppa- ja rakennusmaalituotteita myyvät kauppaketjut ja yksittäisten myymälöiden jälleenmyyjäverkosto.


title: GVK Coating Technology

text: GVK on ISO 9001 -sertifioitu yritys ja kuuluu Pakkausalan Ympäristörekisteriin.


title: Open Handset Alliance

text: Open Handset Alliance on 84 yrityksen yhteenliittymä, joka kehittää kännykkäalan avoimia standardeja ja koordinoi Android-käyttöjärjestelmän kehitystä. Yhteenliittymä perustettiin vuonna 2007.


title: Open Handset Alliance

text: Yhteenliittymän jäseniä ovat muun muassa Google, Samsung Electronics, LG Electronics, HTC, Sony, Dell, Motorola, Intel, Qualcomm, Texas Instruments, Nvidia, Vodafone, NTT DoCoMo, T-Mobile ja Sprint Nextel.


title: Ode to the Bouncer

text: Ode to the Bouncer on englantilais-tanskalais-suomalaisyhtye Studio Killersin kappale yhtyeen nimeä kantavalta esikoisalbumilta. Se julkaistiin digitaalisesti albumin ensimmäisenä singlenä 9. toukokuuta 2011. Kappaleelle on tehty myös musiikkivideo, joka julkaistiin videopalvelu YouTubessa 7. huhtikuuta 2011.


title: Ode to the Bouncer

text: Kappale menestyi kaikista parhaiten Alankomaissa, jossa se pääsi virallisen singlelistan kärkeen. Kahdenkymmenen parhaan joukkoon se pääsi myös Tanskassa ja Suomessa.


title: American Association

text: American Association voi tarkoittaa muun muassa seuraavia ammattilaisbaseball liigoja:American Association voi tarkoittaa myös:


title: Paroni von Münchhausenin seikkailut (vuoden 1988 elokuva)

text: Paroni von Münchhausenin seikkailut on vuonna 1988 ensi-iltansa saanut Terry Gilliamin ohjaama seikkailuelokuva.


text: Perustuu Paroni von Münchhausenin henkilöön.


title: Bilal Philips

text: Abu Ameenah Bilal Philips on kanadalainen, syntyjään jamaikalainen islamilainen opettaja ja saarnaaja.


title: Bilal Philips

text: Philips varttui Torontossa kristityssä kodissa. Jamaikalaistohtori kertoo kääntyneensä islaminuskoon vuonna 1972 petyttyään kristinuskoon. Hän opiskeli teologiaa Medinan yliopistossa, suoritti maisterin tutkinnon islamilaisessa teologiassa Riadin kuningas Saudin yliopistolla 1985 ja tohtorin tutkinnon Walesin yliopistolla 1994. Hänen väitöskirjansa käsitteli islamin eksorkistista perinnettä. Philips opetti kymmenen vuotta islamia ja arabian kieltä American Universitylla Dubaissa. Hän on myöhemmin luennoinut ja opettanut Arabiemiirikunnissa, Dohassa Qatarissa, Sudanissa ja Chennaissa Intiassa.


title: Bilal Philips

text: Vuonna 2001 Philips perusti Islamic Online Universityn, joka tarjoaa ilmaista islamin opetusta internetin välityksellä. Hänen mukaansa opistolla on 150 000 oppilasta, joista 44 Suomessa. Philipsillä on myös oma ohjelma dubailaisella Peace TV -satelliittikanavalla.


title: Bilal Philips

text: Philipsiltä on estetty pääsy moniin maihin kuten Britanniaan ja Australiaan, koska hänen radikalisminsa on katsottu haitalliseksi. Saksa määräsi Philipsin poistumaan maasta vuonna 2011, kun Philips oli todennut, että homoseksuaalit pitää islamin mukaan tuomita kuolemaan. Maahantulokielto kumottiin vuonna 2013. Yhdysvalloissa Philips on mustalla listalla, koska hänellä epäillään olevan yhteyksiä terrorismista epäiltyihin.


title: Bilal Philips

text: Philipsin mielestä raiskausta avioliiton sisällä ei ole olemassa. Kuolemanrangaistus on hänen mielestään vaihtoehto homoseksuaalien tai aviorikkojien rankaisemiseen. Philipsin mukaan itsemurhapommituksiin ei pidä suhtautua samoin kuin muihin itsemurhiin vaan sotatoimina, koska hänen mielestään itsemurhapommittajien tavoitteena on suojella omia tovereitaan. Itsemurhaa pidetään usein islamilaisen lain vastaisena. Philips on sanonut vastustavansa al-Qaidaa.


title: Bilal Philips

text: Suomessa Philipsin maahantulosta heräsi keskustelua ja muun muassa perussuomalaisten kansanedustaja Olli Immonen vaati maahantulon estämistä. Philips piti kuitenkin maaliskuun lopussa 2014 Suomessa tiedotustilaisuuden medialle, jonka jälkeen hän luennoi vieraille. Seminaariin osallistui lauantaina vajaat 200 kuuntelijaa, mutta lisää väkeä virtasi paikalle koko ajan tilaisuuden edetessä. Seminaarin tarkkaa paikkaa ei kerrottu julki, sillä järjestäjät pelkäsivät äärioikeistolaisten tahojen ilmaantuvan paikalle häiriköimään. Philipsin viesti Suomen muslimeille oli, että kouluttautukaa ja menkää töihin. Philips kertoi myös, että islam on keskitien polku, jota kulkiessa ihmisten tulee välttää ääriaineksia oikealla ja vasemmalla. Philips lisäksi korosti ettei terrorismi kuulu islamiin, vaan se on nimenomaan islamin vastaista. Philipsin mukaan Suomen muslimeilla on velvollisuus osallistua yhteiskunnan kehittämiseen. Muslimien on noudatettava kyseisen maan lakeja, jossa asuvat.


title: PCI-SIG

text: PCI-SIG (Peripheral Component Interconnect Special Interest Group) on tietotekniikkayhtiöiden konsortio, joka määrittelee Peripheral Component Interconnect (PCI), PCI-X ja PCI Express (PCIe) -liitäntöjen standardit. Se perustettiin aluksi auttamaan jäsenyrityksiä uuden PCI-liitännän toteutuksessa ja siihen liittyvien ongelmien ratkomisessa. Yhdistyksestä tuli voittoa tavoittelematon ja se nimettiin virallisesti PCI-SIG:ksi vuonna 2000.


title: PCI-SIG

text: PCI-SIG:in tekemät määritelmät ovat ilmaiseksi saatavilla sen jäsenyrityksille. Muille niitä myydään paperimuodossa 1000-3500 dollarilla ja kokonaisuudessaan CD:llä 5000 dollarin hintaan.


title: Filmfare Awards South 2004

text: Filmfare Awards South 2004 oli 23. heinäkuuta 2005 Hyderabadissa pidetty tilaisuus, jossa palkittiin vuoden 2004 parhaat eteläintialaiset elokuvat. Se oli järjestyksessään 51:s Filmfare Awards South -tilaisuus. Palkinnot jaettiin kieliryhmittäin erikseen kannadan-, malajalamin-, tamilin- ja telugunkielisille elokuville ja niiden tekijöille.


title: Major League Baseball -kausi 1883

text: Major League Baseball -kausi 1883 käsitti kaksi erillistä liigaa. Vuodesta 1876 toiminut National League ja 1882 aloittanut American Association. Liigojen välisiä otteluita ei kaudella pelattu


title: Novgorodin ruhtinas

text: Novgorodin ruhtinaat olivat Novgorodin ruhtinaskunnan ja vuodesta 1136 Novgorodin tasavallan hallitsijoita.


title: Haikka (täsmennyssivu)

text: Haikka tarkoittaa seuraavia:


title: Maailma sanojen vankina

text: Maailma sanojen vankina oli Yle TV2 -kanavalla 1990-luvulla esitetty mediakriittinen ajankohtaisohjelma, jossa käsiteltiin tiedotusvälineiden tapaa uutisoida politiikan ja yhteiskuntaelämän ilmiöitä. Ohjelma kehittyi journalismikritiikin kautta yleisen mediakritiikin suuntaan, se sisälsi itseironiaa sekä keksittyjä asiantuntijoita (mm. ranskalainen filosofi Albert France de North). Ohjelman katsojaluvut olivat parhaimmillaan yli 700 000.


title: Maailma sanojen vankina

text: Ohjelman vetäjinä olivat toimittajat Erkki Saksa ja Risto Eronen, muita keskeisiä tekijöitä Jyrki Lehtola, Kimmo Norokorpi, Kari Kontio ja Anu Kantola sekä ohjaajana Tiina Roisko ja Päivi Ojala. Ohjelmaa esitettiin vuosina 1992–1998.


title: Maailma sanojen vankina

text: ”Maailma sanojen vankina” -työryhmä sai Vuoden Kiila -palkinnon vuonna 1994.


title: Makomako

text: Makomako ("Anthornis melanura") on mesikoiden heimoon kuuluva varpuslintu.


title: Makomako

text: Makomakoa tavataan Uudessa-Seelannissa. Sen kannaksi arvioidaan vähintään 12 000 yksilöä, mutta kanta on todennäköisesti suurempi. Laji on luokiteltu elinvoimaiseksi.


title: Ania Monica Caill

text: Ania Monica Caill (s. 24. lokakuuta 1995) on romanialainen alppihiihtäjä, joka edustaa CS Caraimanul Buşteni -seuraa.


title: Ania Monica Caill

text: Caill osallistui Sotšin olympialaisissa 2014 superalppiyhdistetyssä 22:nneksi, supersuurpujottelussa 30:nneksi ja suurpujottelussa 51:nneksi. Alppihiihdon maailmancupissa Caill kilpaili ensimmäisen kerran St. Moritzissa joulukuussa 2013.


title: Ruskomesikko

text: Ruskomesikko ("Pycnopygius ixoides") on mesikoiden heimoon kuuluva varpuslintu.


title: Ruskomesikko

text: Ruskomesikkoa tavataan Indonesiassa ja Papua-Uudessa-Guineassa. Lajin on kuvattu olevan pääasiassa harvinainen, vaikkakin se jää helposti huomaamatta. Sen ei kuitenkaan uskota olevan vaarassa, ja laji on luokiteltu elinvoimaiseksi.


title: Pauli Salmi

text: Pauli Salmi (8. joulukuuta 1904 Alatornio – 20. lokakuuta 1975 Kemi) oli suomalainen kirjailija.


title: Bette-serkku

text: Bette-serkku (myös kirjoitusmuotona Bette serkku; ) on vuonna 1998 ensi-iltansa saanut Des McAnuffin ohjaama brittiläis-yhdysvaltalainen draamakomediaelokuva, jonka pääosissa ovat Jessica Lange nimiroolissa, Elisabeth Shue ja Bob Hoskins. Sivurooleissa ovat muun muassa Hugh Laurie, Toby Stephens ja Geraldine Chaplin.


title: Bette-serkku

text: "Bette-serkku" perustuu löyhästi Honoré de Balzacin samannimiseen romaaniin (1846), jonka pohjalta Lynn Siefert ja Susan Tarr laativat käsikirjoituksen. Philippe Guez ja Sarah Radclyffe toimivat elokuvan tuottajina. "Bette-serkku" on ohjaaja McAnuffin esikoisohjaus pitkässä elokuvassa.


title: Bette-serkku

text:
"Bette-serkku" sijoittuu 1840-luvun Pariisiin. Näkyvän ja varakkaan sisarensa kuoleman jälkeen köyhä ja yksinäinen ompelijatar mademoiselle Elisabeth "Bette" Fisher (Jessica Lange) yrittää mielistellä itsensä lankonsa paroni Hulotin (Hugh Laurie) ja sisarentyttärensä Hortense Hulotin (Kelly Macdonald) elämään. Kuitenkaan tämä ei onnistu, ja niin Bette sen sijaan löytää lohtua ja seuraa komeasta nuoresta kuvanveistäjästä, kreivi Wenceslas Steinbachista (Aden Young), jonka Bette pelastaa nälkiintymiseltä ja antaa hänelle voimaa jaksamaan. Kuitenkin työlleen taas motivoitunut taiteilija löytää pian uuden rakkauden toisesta naisesta, Hortensesta, ja jättää Betten. Katkeroitunut Bette päättää kostaa perheelle, joka käänsi hänelle selkänsä ja varasti hänen ainoan rakkautensa. Ystävänsä ja kuuluisan kurtisaani Jenny Cadinen (Elisabeth Shue) avulla ilkeämieliseksi muuttunut Bette alkaa juonitella sukunsa pään menoksi, ja alkaa hitaasti tuhota häntä halveksuvien sukulaistensa elämät.
Melanie Lynskeya harkittiin Hortense Hulotin rooliin, mutta Kelly Macdonald sai sen lopulta.


title: Bette-serkku

text: "Bette-serkku" kuvattiin kokonaisuudessaan Ranskassa. Kuvauspaikkoina olivat Bordeaux ja Rochefort. "Bette-serkun" kuvaukset alkoivat 1. heinäkuuta vuonna 1996 ja päättyivät 30. elokuuta 1996. Elokuvan tuotantoyhtiönä oli Fox Searchlight Pictures.


title: Bette-serkku

text:
"Bette-serkku" sai ensimmäisen ensi-iltansa Yhdysvalloissa Seattlen elokuvajuhlilla 14. toukokuuta vuonna 1998.
"Bette-serkku" sai oman ensi-iltansa Yhdysvalloissa 12. kesäkuuta vuonna 1998. Laajempaan teatterilevitykseen elokuva pääsi 26. kesäkuuta 1998. Isossa-Britanniassa elokuva esitettiin Edinburghin elokuvajuhlilla 16. elokuuta 1998, jonka jälkeen "Bette-serkku" sai oman ensi-iltansa 11. syyskuuta 1998. Levittäjänä toimi 20th Century Fox.


title: Bette-serkku

text: "Bette-serkku" sai kriitikoilta kohtalaiset arvostelut, mutta ei menestynyt kaupallisesti lippuluukuilla. Kriitikot ylistivät erityisesti Jessica Langen roolisuoritusta. Elokuva tuotti Yhdysvalloissa ilmestymisvuonnaan 1998 noin 1,3 miljoonaa dollaria. "Bette-serkku" oli ehdolla vuonna 1999 Golden Trailer -palkintoon. Rotten Tomatoes -sivustolla elokuvalla on 41 prosentin "mätä" arvosana, joka perustuu kahteenkymmeneenkahteen arvosteluun. Arvosteluista yhdeksän ovat positiivisia ja kolmetoista negatiivisia.


title: Bette-serkku

text: "Bette-serkku" julkaistiin ensimmäisen kerran DVD:lle Yhdysvalloissa 22. joulukuuta vuonna 1998.


title: Marmorimesikko

text: Marmorimesikko ("Pycnopygius cinereus") on mesikoiden heimoon kuuluva varpuslintu.


title: Marmorimesikko

text: Marmorimesikkoa tavataan Indonesiassa ja Papua-Uudessa-Guineassa. Lajin on kuvattu olevan laikuttaisesti melko yleinen. Se on luokiteltu elinvoimaiseksi.


title: Viirupäämesikko

text: Viirupäämesikko ("Pycnopygius stictocephalus") on mesikoiden heimoon kuuluva varpuslintu.


title: Viirupäämesikko

text: Viirupäämesikkoa tavataan Indonesiassa ja Papua-Uudessa-Guineassa. Lajia on kuvattu pääasiassa harvinaiseksi. Sen ei kuitenkaan uskota olevan vaarassa, ja laji on luokiteltu elinvoimaiseksi.


title: Porojärvi

text: Porojärvi on järvi Tornionjoen päävesistössä. Se sijaitsee Enontekiöllä, Käsivarren erämaassa, Lapin maakunnassa. Järven rannalla oleva eräkämppä on nimetty tunnetuimman käyttäjänsä mukaan "Kekkosen kämpäksi". Järvi kuuluu koskimelojien suosimaan yli 500 kilometrin pituiseen melontareittiin Könkämäeno–Muonionjoki–Tornionjoki.


title: Annuli Jährn

text: Hagar Valborg Annuli Jährn, o. s. "Lagerstam" (29. maaliskuuta 1905 Tornio – ?) oli suomalainen kuvittaja ja ruotsin kielellä kirjoittanut lastenkirjailija. Annuli Jährn oli myös postikorttitaiteilija, joka käytti korteissaan signeerausta "A. J.".


title: Annuli Jährn

text: Jährnin vanhemmat olivat asematarkastaja Fredrik Lagerstam ja Signe Hildegard Montell. Hän oli naimisissa vuodesta 1926 helsinkiläisen myyntipäällikkö Rafael Jährnin kanssa.


title: Marino Girolami

text: Marino Girolami (1. helmikuuta 1914 Rooma – 20. helmikuuta 1994 Rooma) oli italialainen elokuvaohjaaja ja käsikirjoittaja.


title: Marino Girolami

text: Marino Girolami opiskeli Rooman Kokeellisessa elokuvakeskuksessa ja työskenteli Mario Soldatin ja Renato Castellanin apuohjaajana. Hänen ensimmäinen ohjaustyönsä oli "Pakeneva nainen" ("La strada buia") vuonna 1949. Girolami teki kymmenittäin komedioita ja muita viihde-elokuvia kunnes vetäytyi alalta 1980-luvun puolivälissä. Hänet tunnetaan myös taiteilijanimillä Frank Martin, Jean Bastide, Fred Wilson ja Franco Martinelli.


title: Marino Girolami

text: Girolami on ohjaaja Romolo Guerrierin veli sekä ohjaaja Enzo G. Castellarin ja näyttelijä Ennio Girolamin isä.


title: Eino Mikkola

text: Eino Fredrik Mikkola (18. syyskuuta 1905 Suomussalmi – 11. joulukuuta 1987) oli suomalainen klassillinen filologi, kirjojen keräilijä ja kirjailija.


title: Eino Mikkola

text: Mikkola toimi 1958–1971 Helsingin yliopiston klassillisen filologian dosenttina.


title: Eino Mikkola

text: Eino Mikkolan yli 30 000 nimikkeen kirjakokoelma lahjoitettiin 1988 Kansalliskirjastolle. Kokoelmaan kuuluu Ruotsin vallan aikaista suomalaista kirjallisuutta, antiikin tutkimusta ja klassillista filologiaa käsittelevää kirjallisuutta, kiellettyä poliittista kirjallisuutta sekä suomalaisen kaunokirjallisuuden ensipainoksia.


title: Eino Mikkola

text: Arkkitehti Kirmo Mikkola ja Yleisradion Luontoilta-ohjelman hyönteisasiantuntija, professori Kauri Mikkola olivat Eino Mikkolan poikia.


title: Pimeäfermentaatio

text: Pimeäfermentaatio on mikrobien aineenvaihduntaa, jossa ei ole valoa tai valo on saatu fotosynteesissä ja on siirrytty seuraavaan vaiheeseen, jossa saatu energia käytetään solun kasvuun.


title: Pimeäfermentaatio

text: Pimeäfermentaatiota tapahtuu käymisessä. Pimeäfermentaatiosta käytetään uudempaa nimitystä; Valosta riippumaton reaktio.


title: Pimeäfermentaatio

text: Pimeäfermentaatiota tapahtuu nisäkkäillä ruoansulatuskanavassa sekä luonnossa mm. järven pohjasedimentissä. Nämä ovat esimerkkejä metanogeneesistä. Teollinen esimerkki on biokaasulaitos, jossa ilman happea ja valoa bakteerit syövät orgaanista ainetta metaaniksi ja hiilidioksidiksi 4:ssä eri vaiheessa.


title: Pimeäfermentaatio

text: Käytännön esimerkki on hiiva ja sen käyttäminen leivonnassa sekä kotikaljan sekä siman valmistuksessa.


title: Pimeäfermentaatio

text: Levien kasvussa ja yhteyttämisessä on fotosynteesivaihe sekä valosta riippumaton kasvuvaihe. Tällöin solujen toiminta on sekä valosta riippuvaa että riippumatonta vuorotellen. Levää voikin kasvattaa siten, että se saa valoa ja jatkaa kasvua esimerkiksi kasvunestettä sekoittamalla läpinäkyvän säiliön reunalle ja taas keskiosiin.


title: The Venetian Macao

text: The Venetian Macao (kiinaksi: 澳門威尼斯人度假村酒店) on kasino ja hotellikompleksi Macaossa Kiinassa. Se avattiin 28. elokuuta 2007.


title: The Venetian Macao

text: The Venetian Macaon omistaa kasinomiljardööri Sheldon Adelsonin Las Vegas Sands -yhtiö. Hotellihuoneita on 3 000, ja erilaisia pelikoneita kasinolla on 3 400. Pöytä- ja pokeripelejä on 870 ja erilaisia ravintoloita ja baareja 24. The Venetian Macao on maailman suurin kasino ja maailman toiseksi suurin vapaasti seisova rakennus Kiinassa sijaitsevan monitoimirakennuksen New Century Global Centerin jälkeen.


title: The Venetian Macao

text: Kasino on pinta-alaltaan 50 700 neliömetriä. Se on jaettu neljän erin teeman mukaiseen pelialueeseen, joita kutsutaan nimillä Golden Fish, Imperial House, Red Dragon ja Phoenix. Kasinossa on yli 3 400 peliautomaattia ja 800 pelipöytää.


title: The Venetian Macao

text: Hotellissa on oma klubinsa (nimeltä Paiza Club), joka on tarkoitettu pelkästään arvostetummille vieraille. Sille on oma sisäänkäynti, aula, vastaanottotiski sekä vain klubin jäsenten käytössä olevat hissit. Paiza Clubin pelialue on jaettu yksityisiin pelihuoneisiin, jotka on nimetty tunnettujen Aasian kaupunkien ja alueiden mukaan esimerkiksi Yunnaniksi, Kantoniksi, Hongkongiksi, Singaporeksi ja Kuala Lumpuriksi.


title: The Venetian Macao

text: Hotellitorni tarjoaa 2 905 sviittiä. Majoitusta on kerroksissa 7–38.


title: The Venetian Macao

text: Paiza-sviitit on varattu pelkästään arvostetuille vieraille. Suurin niistä on nimeltään The Presidente, johon kuuluu muun muassa neljä makuuhuonetta.


title: Aili Moberg-Gidlund

text: Aili Estrid Ingrid Moberg-Gidlund (s. 13. heinäkuuta 1905 Hämeenlinna) on suomalainen opettaja ja ruotsin kielellä kirjoittanut runoilija.


title: Gas (albumi)

text: Gas on samannimisen minimal techno -artistin debyyttialbumi, joka julkaistiin loppuvuodesta 1996. Albumin kaikki kappaleet ovat nimettömiä, kuten muissakin Gasin studioalbumeissa.


title: Gas (albumi)

text: Albumi julkaistiin kokonaisuudessaan vuonna 2008 kokoelma-albumilla "Nah und Fern", yhdessä muiden Gasin studioalbumien kanssa.


title: Barolo (Italia)

text: Barolo on kunta Italiassa Piemonten alueella sijaitsevassa Cuneon maakunnassa. Barolo sijaitsee noin 15 kilometriä Albasta lounaaseen.


title: Barolo (Italia)

text: Kunnan historia ulottuu aina keskiajalle saakka.


title: Barolo (Italia)

text: Kunta on barolo-viinin tuotantoalueen keskus.


title: Barolo (Italia)

text: Barolon keskustaa hallitsee suuri linna, "Castello Falletti di Barolo". Linnassa sijaitsee viinimuseo, jossa esitellään alueen viinintuotantoa. Barolon linnassa on lukuisien vanhojen salien lisäksi nähtävillä Silvio Pellicon historiallinen kirjasto. Linnassa on myös taidenäyttelyitä. La Morraan johtavan tien varrella on toinen linna, "Castello della Volta", joka myös näkyy Barolon kylään.


title: Soha Ali Khan

text: Soha Ali Khan (oik. Soha Ali Khan Pataudi; s. 4. lokakuuta 1978) on intialainen näyttelijä, joka tunnetaan pääasiassa työstään hindinkielisissä elokuvissa. Hän on Mansoor Ali Khan Pataudin ja Sharmila Tagoren tytär, ja Saif Ali Khanin sisar.


title: Southern Poverty Law Center

text: Southern Poverty Law Center (suom. 'Etelän köyhäin lakikeskus'), on 1971 Morris Deesin ja Joseph J. Levin Jr:in Montgomeryssä, Alabamassa perustama ihmisoikeusasiajärjestö, joka tarjoaa lakiapua.


title: Southern Poverty Law Center

text: Se voitti vuonna 1987 alabamalaisen mustan nuoren (Michael Donald) lynkkaus-jutussa oikeusjutun 'United Klans of Americaa' (suom. 'Amerikan yhdistyneet klaanit') vastaan.


title: Southern Poverty Law Center

text: Morris Deesin ja Southern Poverty Law Centerin tarinaa on kuvattu vuonna 1991 tv-elokuvassa 'Sokea viha', jonka englanninkielinen nimi on 'Line of Fire: The Morris Dees Story' (nimi tarkoittaa suomeksi 'Tulilinjalla: Morris Deesin tarina').


title: Austin Pendleton

text: Austin Pendleton (s. 27. maaliskuuta 1940) on yhdysvaltalainen näyttelijä sekä teatteriohjaaja. Pendleton on tehnyt yhteensä yli sata esiintymistä eri televisiosarjoissa ja elokuvissa, joista tunnetuimpia ovat mm. William Giles vankiladraamassa "Kylmä rinki" sekä Frederick Larrabee komediaelokuvassa Ottaaks’ päähän?.


title: Austin Pendleton

text: Pendleton on ollut naimisissa v. 1970 alkaen Katina Commingsin kanssa, jonka kanssa hänellä on yksi lapsi.


title: Je Ne Sais Pas Pourquoi

text: "Je Ne Sais Pas Pourquoi" (englanniksi : "I Don't Know Why"), nimeltään "I Still Love You (Je Ne Sais Pas Pourquoi)" Australiassa, Uudessa-Seelannissa, Yhdysvalloissa ja Kanadassa, on kappale Kylie Minoguen debyyttialbumilta "Kylie" (1988). Se julkaistiin singlenä 17. lokakuuta 1988, ja sen kirjoittivat ja tuottivat Stock, Aitken ja Waterman.


title: Laulu kaikille

text: Laulu kaikille on Agit Propin toinen studioalbumi, joka ilmestyi vuonna 1974 ja uudelleenjulkaisuna CD-muodossa 2002. Sen julkaisi myös Länsi-Saksassa vuonna 1976 paikallinen Pläne-levymerkki. Albumin kannen on suunnitellut Mika Launis.


title: Lautanen Guatemalan verta

text: Lautanen Guatemalan verta on Love Recordsin vuonna 1969 julkaisema albumi, joka sisältää musiikkia Kalle ja Ritva Holmbergin ohjaamasta katuteatteriesityksestä "Saaren vangit" sekä Televisioteatterin kabareesta "Oma", jonka ohjasivat Anu Saari ja Timo Bergholm.


title: Lautanen Guatemalan verta

text: "Saaren vankien" ensiesitys oli vuonna 1969 Jyväskylän teatterikesässä. Näytelmä taltioitiin marraskuussa, jolloin siitä tehtiin Yleisradion tuottama 37 minuutin pituinen televisio-ohjelma. Televisioteatterin "Oma" esitettiin 25. syyskuuta 1969.


title: Lautanen Guatemalan verta

text:
Levyn A-puolen kaikki kappaleet sekä B-puolen kappaleet 1–4 ovat "Saaren vangeista" ja loput B-puolen kappaleista näytelmästä "Oma". Albumin kappaleista tunnetuimmaksi on muodostunut Kristiina Halkolan esittämä "Laulu 20 perheestä". Suurin osa sävellyksistä on Kaj Chydeniuksen tekemiä, mutta mukana on myös esimerkiksi Latinalaisesta Amerikasta peräisin olevia kansanlauluja. Sanoituksina on käytetty muun muassa Pablo Nerudan ja Bertolt Brechtin runoja. A-puoli
B-puoli
CD-version bonuskappaleet


title: Lautanen Guatemalan verta

text: Julkaistiin myös pienenä paimoksena LP:nä uudelleen vuonna 1990


title: Karijärvi

text: Karijärvi on keskikokoinen järvi Kymijoen päävesistössä. Se sijaitsee valtaosin Kymenlaakson maakunnassa Kouvolassa, mutta pieni osa siitä on Päijät-Hämeen maakunnan puolella Heinolan kaupungin alueella. Järven koillisosan rantakalliosta on löydetty Uutelanvuoren kalliomaalaukset ja järven toisesta päästä Patakallion kalliomaalaus.


title: Hammarlands IK

text: Hammarlands IK on vuonna 1941 perustettu Hammarlandilainen jalkapalloseura, joka pelaa kaudella 2014 Ruotsin sarjajärjestelmän 8. Divisioonan itäisessä lohkossa. Joukkueen edustus on nykyisin osa FC Ålandia.


title: TDM

text: TDM voi tarkoittaa seuraavia:


title: Who Is In Your Heart Now?

text: ”Who Is In Your Heart Now?” on englantilais-tanskalais-suomalaisyhtye Studio Killersin kappale yhtyeen nimeä kantavalta esikoisalbumiltaan. Kappale julkaistiin albumin neljäntenä singlenä lokakuussa 2013.


title: Who Is In Your Heart Now?

text: Kappale ei saavuttanut kovin suurta menestystä, sillä sen ainoaksi listamerkinnäksi jäi Suomen radiolistan 73. sija.


title: Rifabutiini

text: Rifabutiini (CHNO) on puolisynteettinen antibiootti ja rakenteeltaan rifamysiinin spiropiperidyylijohdannainen. Yhdiste on vaikutukseltaan laajakirjoinen antibiootti ja erityisesti sitä käytetään tuberkuloosin ja muiden mykobakteerien ("Mycobacterium") aiheuttamien infektioiden hoitoon.


title: Rifabutiini

text: Rifabutiini sitoutuu bakteerien RNA-polymeraasientsyymiin ja inhiboi sen toimintaa. Tämän seurauksena bakteerin RNA:n synteesi estyy. Yhdiste estää myös DNA-synteesiä estämällä uusien tymidiiniemästen liittymistä DNA-ketjuun. Rifabutiini vaikuttaa useisiin sekä grampositiivisiin että gramnegatiivisiin bakteereihin muun muassa "Pseudomonas"-, "Staphylococcus"- ja "Mycobacterium"-sukujen lajeihin. Erityisesti yhdistettä käytetään tuberkuloosin hoitoon ja "Mycobacterium avium-intracellulare" -infektion hoitoon HIV:tä sairastavilla. Rifabutiini on tehokkaampi antibiootti kuin rifampisiini ja sillä on rifampisiiniin verrattuna vähemmän yhteisvaikutuksia muiden lääkkeiden, esimerkiksi proteaasien estäjien kanssa. Myös resistenttiyden kehittyminen rifabutiinia vastaan on vaikeampaa kuin rifampisiiniä vastaan.


title: Rifabutiini

text: Rifabutiini voi aiheuttaa toimintahäiriöitä maksassa, niveltulehduksen tai uveiitin eli silmän suonikalvoston tulehduksen. Rifabutiini aktivoi maksan CYP3A4-entsyymin toimintaa ja tämä voi nopeuttaa muiden lääkeaineiden aineenvaihduntaa, mikä heikentää niiden tehoa. CYP3A4:ää inhiboivat entsyymit puolestaan hidastavat rifabutiinin aineenvaihduntaa, mikä voi altistaa haittavaikutuksille.


title: Castiglione Falletto

text: Castiglione Falletto on kunta Italiassa Piemonten alueella olevassa Cuneon maakunnassa. Kunnan keskustaa hallitsee linna, Castello di Castiglione Falletto, joka on yksityisomistuksessa. Kunnan nähtävyyksiin kuuluu myös Pyhän Laurentiuksen kirkko, La chiesa di San Lorenzo.


title: Castiglione Falletto

text: Kunta kuuluu barolo-viinin tuotantoalueeseen.


title: Tom Starke

text: Tom Starke (s. 18. maaliskuuta 1981) on saksalainen jalkapallomaalivahti, joka edustaa Bayern Müncheniä.


title: Urheilusukeltajat

text: Urheilusukeltajat ry (alun perin "Sammakkokerho", sittemmin "Vedenalainen Kerho Barracuda") on Suomen vanhin rekisteröity sukellusseura. Se on perustettu samana vuonna 1956 Sukeltajaliiton (alkuaan "Urheilusukeltajain Liitto") kanssa. Seura on nyt (2014) pääkaupunkiseudun suurin sukellusseura ja siinä on yli 500 jäsentä.


title: Urheilusukeltajat

text: Laitesukellus tuli nykymuotoisena mahdolliseksi vasta toisen maailmansodan jälkeen vuonna 1943, kun mm. Jacques-Yves Cousteau ja Émile Gagnan olivat osallistuneet ns. avoimen kierron sukelluslaitteen ja erityisesti sen tarveperustaisen hengityssäätimen kehittämiseen. Sitä ennen sukeltaminen tehtiin yleensä käyttäen ns. kypäräsukellusjärjestelmää, jossa ilma johdetaan sukeltajalle pinnalta letkua pitkin. Kypäräsukellusjärjestelmät ovat edelleenkin käytössä ammattisukeltajilla.


title: Urheilusukeltajat

text: Suomen Merivoimien ensimmäinen avoimen kierron sukelluslaitetta käyttävä sukeltajakurssi kantahenkilökunnalle pidettiin 1954 ja varusmiehet otettiin mukaan seuraavalle kurssille 1955. Kurssit saivat huomattavasti näkyvyyttä tiedotusvälineissä, mikä osaltaan lisäsi sukellusharrastuksen kiinnostavuutta myös harrastepuolella.


title: Urheilusukeltajat

text: Urheilusukeltajain Liitto perustettiin Helsingissä 5.8.1956 urheilusukelluksesta kiinnostuneen 53 henkilön voimin. Perustajat olivat lähinnä laivaston ja palokuntien sukeltajia, joita oli haettu paikalle lehti-ilmoituksilla.


title: Urheilusukeltajat

text: "Sammakkokerho" perustettiin Helsingin työväentalolla 23.9.1956. Perustamiskokouksessa kokouksen avasi ja puheenjohtajana toimi Eino Räsänen. Kokouksen siihterinä oli Veikko Liikanen. Kerhon ensimmäiseksi puheenjohtajaksi valittiin Esko Jokinen ja sihteeriksi Ralf Tötterström.


title: Urheilusukeltajat

text: Seuran nimeksi muutettiin jo syksyn 1956 aikana "Vedenalainen Kerho Barracuda". 1956 lopulla jäseniä oli jo 57 ja johtokuntaan kuuluivat tuolloin Esko Jokinen, Veikko Liikanen, Ralf Tötterström, Per Olov Jansson, Reni Hildèen, Olli Koskinen ja Eero Jännevaara.


title: Urheilusukeltajat

text: Ulf Carpelan oli perustanut epävirallisen sukelluskerhon "Helsingfors Amatördykarklubb" jo 1955, mutta kerhoa ei koskaan rekisteröity. Amatördykarklubben toimi osan aikaa Barracudan kanssa yhteistoiminnassa ja esimerkiksi Barracudan kiertokirje 6/1957 oli molempien kerhojen yhteinen. Keväällä 1957 Barracuda ja Amatördykarklubben sopivat yhteistoiminnasta siten, että Barracuda "edustaa sukeltajia ulospäin". Seuraava kiertokirje 7/1957 julkaistiinkin vain Barracudan nimissä. Ulf Carpelankin liittyi Barracudaan ja valittiin sen johtokuntaan myöhemmin.


title: Urheilusukeltajat

text: Barracudan nimi muutettiin 1.1.1958 alkaen nykyiseen muotoonsa "Urheilusukeltajat ry", koska "kukaan ei ollut nähnyt veden alla trooppista barracudaa Suomessa". Osa kerhon jäsenistä ei pitänyt nimenmuutoksesta ja perustivat 1960 uuden seuran Sub-Aqua Club Barracuda ry:n, joka on edelleenkin toiminnassa.


title: Urheilusukeltajat

text: Kansainvälinen urheilusukellusliitto CMAS (Confedération Mondiale des Activités Subaquatiques) perustettiin tammikuussa 1959 ja Urheilusukeltajat liittyivät sen jäseniksi heti alkuvuodesta 1959. Ei tosin ole ihan selvää, liittyikö CMAS:iin Urheilusukeltajat ry vai Suomen Urheilusukeltajain Liitto.


title: Urheilusukeltajat

text: Sukelluksen alkuvuosina Suomessa Urheilusukeltajat ry oli Urheilusukeltajain Liiton ainoa jäsenseura. Molempia järjestöjä johtivat samat aktiivisukeltajat ja järjestöjen johtokunnat olivat lähes samanlaisia. Alkuvaiheessa ei myöskään tehty suurta eroa liiton ja sen ainoan seuran välillä. Esimerkiksi vuonna 1961 seuran ja liiton osoitteetkin olivat samoja.


title: Urheilusukeltajat

text: Sukeltamisen alkuaikoina oli vaikeata saada suuren yleisön tietoisuuteen sukeltamista yleensä, saati sitten siihen liittyvää seuratoimintaa. Seura järjesti tämän vuoksi muutaman hyvän julkisuustempauksen profiilin kohottamiseksi.


title: Urheilusukeltajat

text: Per Olov Jansson oli tunnettu valokuvaaja jo ennen Urheilusukeltajat ry:n perustamista. Hän oli jo jonkin aikaa harrastanut sukeltamista ja erityisesti vedenalaista valokuvausta. Janssonin ottama valokuva kolmesta urheilusukeltajasta soluttautumassa jäiden sekaan levisi alkutalvesta 1957 myös ulkomaisiin sukelluslehtiin tuoden Suomen urheilusukellukselle huomattavaa julkisuutta.


title: Urheilusukeltajat

text: 22.5.1957 Urheilusukeltajat ry järjesti vedenalaisen kokouksen Helsingin Uimastadionin hyppyaltaan pohjassa, ja Janssonin ottama kuva tilaisuudesta julkaistiin suuressa koossa Ilta-Sanomien etusivulla.


title: Urheilusukeltajat

text: Syyskuussa 1957 oli Jacques-Yves Cousteau'n Oscarin voittaneen elokuvan "Hiljainen maailma" ensi-ilta Kinopalatsissa. Seura oli tehnyt sopimuksen teatterin kanssa ja seuralaiset kävelivät teatterin läheisyydessä ajelivat skootterilla ympäri Helsinkiä mainostaen filmiä sukelluspuvuissaan. Urheilusukeltajat muodostivat sukelluspuvuissaan kunniakujan Kinopalatsin eteen, kun presidentin rouva Sylvi Kekkonen saapui näytökseen. Janssonin kuvat tempauksesta saivat Suomen lehdistössä huomattavaa julkisuutta.


title: Urheilusukeltajat

text: Seura julkaisi "Barracuda"-lehteä kaksi numeroa vuosina 1956–1957 ja "Urheilusukeltaja"-lehteä viisi numeroa vuosina 1958–1961. Lehti oli suunnattu myös ulkomaalaisille ja siinä oli usein artikkeleista lyhennelmä englanniksi, joskus myös ranskaksi. Lehdissä julkaistiin artikkeleita sukeltamisen fysiologisista perusteista, sukelluslaitteiden toiminnasta, hylyistä Suomesta ja ulkomailta, sukelluskoulutuksesta, va-valokuvauksesta, ensiavusta ja sukellusturvallisuudesta. Lisäksi seura julkaisi aika useita pienimuotoisia kiertokirjeitä joka vuosi lähinnä seuran sisäisen logistiikan tiedottamiseksi.


title: Urheilusukeltajat

text: Vuonna 1962 Urheilusukeltajain liitto halusi ottaa lehden julkaisemisen haltuunsa ja julkaisikin sitten Urheilusukeltaja n:o 8 itse. Tämä numero sisälsi artikkeleita suomen, ruotsin ja englannin kielellä. Se oli 42-sivuinen ja painettu laadukkaalle kiiltävälle paperille. Liiton taloudelliset ja henkiset toimitusresurssit loppuivat tähän ja lehden julkaisuoikeudet palautettiin takaisin Urheilusukeltajat ry:lle.


title: Urheilusukeltajat

text: Tämän jälkeen vuosina 1963–1968 "Purje ja Moottori" -lehdestä tuli myös urheilusukelluksen äänitorvi, niin Urheilusukeltajat ry:lle kuin Urheilusukeltajain Liitollekin. Seuran oman lehden asemesta sukellusta käsittelevät artikkelit julkaistiin Purje ja Moottori -lehdessä. Siellä julkaistiin osina muun muassa Urheilusukelluksen aakkoset vuosina 1964–1965, joita laativat Ora Patoharju ja muut. Toki lehdessä julkaistiin myös muiden sukellusseurojen jäsenten artikkeleita. Sukellusaiheisten artikkeleiden julkaisu jatkui lehdessä ainakin vielä vuoteen 1970 asti.


title: Urheilusukeltajat

text: Urheilusukeltajat ry aloitti Urheilusukeltajan julkaisemisen taas itse vuonna 1969, kun omien artikkeleiden julkaiseminen Purje ja Moottori -lehdessä alkoi olla vaikeaa. Seura julkaisi Urheilusukeltajaa vuoteen 1973 asti.


title: Urheilusukeltajat

text: Vuonna 1973 Urheilusukeltaja-lehden toimitus siirtyi takaisin Urheilusukeltajain Liitolle, joka alkoi nyt julkaisemaan sitä säännöllisesti. Vuonna 1994 lehden nimeksi tuli ytimekkäämpi "Sukeltaja". Kymmenen vuotta myöhemmin (2004) Urheilusukeltajain Liitto muutti myös oman nimensä modernimpaan muotoon "Sukeltajaliitto".


title: Urheilusukeltajat

text: Kerhon oma tiedotustoiminta jatkui yksinkertaisina kiertokirjeinä 1973–1975. Vuonna 1975 kiertokirjeistä muovautui jäsentiedote, jossa aloitettiin jälleen julkaisemaan kerholaisten artikkeleita kerhon hallintologistiikan lisäksi. Artikkeleissa käsiteltiin esimerkiksi kerholaisten tekemiä sukellusretkiä ja esiteltiin sukelluskohteita.


title: Urheilusukeltajat

text: Vuonna 2013 Urheilusukeltajat ry oli pääkaupunkiseudun suurin sukellusseura ja siinä oli 523 jäsentä. Seuralla on aktiivista sukellustoimintaa kesäisin omalla tukialuksellaan. Sukelluskohteina ovat lähinnä Suomenlahden hylyt. Retkiä tehdään arki-iltoina ja viikonloppuisin noin 3–4 kertaa viikossa. Seuran vuosittainen päätapahtuma on jo 1950-luvulta lähtien ollut kesäleiri, johon osallistuu 50–100 sukeltajaa.


title: Urheilusukeltajat

text: Seurassa harrastetaan niin tavanomaista urheilusukellusta paineilmalla ja nitroksilla kuin myös tekniikkasukellusta nitroksilla, trimiksillä tai puolisuljetun kierron laitteillakin. Seuran järjestämissä sukellustapahtumissa sukelluksia valvoo sukellusvanhin ja sukelluksista pidetään pöytäkirjaa. Seuralla on oma täyttöpaikka paineilman, nitroksin, hapen ja trimiksin täyttöön.


title: Urheilusukeltajat

text: Seuralla on hyvin aktiivinen koulutustoiminta, kattaen kaikki tärkeimmät CMAS tai NAUI sukelluskortit niin harrastajille kuin kouluttajillekin. Seuraan voi myös vapaasti liittyä kaupallisen PADI-järjestön kouluttamat sukeltajat. Seura on aktiivisesti osallistunut koulutustoiminnan kehittämiseen Sukeltajaliiton kanssa. Seuran ensiapukoulutus on Divers Alert Network'in (DAN) koulutusjärjestelmän mukaista.


title: Urheilusukeltajat

text: Seuralla on ollut historiansa aikana kahdeksan isompaa venettä. Nykyinen (2014) tukialus on "Räpylä 8", joka on 16–20 sukeltajaa kuljettava 10-metrinen "Kulkuri 34". Lisäksi seuralla on lähitoimintaa varten nopeampi "Master 540" -tyyppinen yhteysvene "Norppa", johon mahtuu 4–5 sukeltajaa.


title: Urheilusukeltajat

text: Seura järjestää nuorisotoimintaa "kuuteille" (3–6-vuotiaat), "pikkunorpille" (7–10-vuotiaat), "norpille" (10–13-vuotiaat) ja "US Seals"eille (yli 13-vuotiaat "hylkeet"). Seura järjestää nuorisolle "snorkkelikursseja" ja "JuniorScuba"-sukelluskursseja. JuniorScuba-kurssilla on mukana vain (yli 12-vuotiaita) nuoria, mutta sen sisältö on samanlainen aikuisten perussukelluskurssin (CMAS P1) kanssa.


title: Urheilusukeltajat

text: Seuran joukkueet pelaavat uppopalloa nuorten SM-sarjoissa. Vuonna 2013 seuran joukkueet voittivat sekä A- että B-nuorten Suomen mestaruudet.


title: Urheilusukeltajat

text: Seuran tiedotus tapahtuu pääosin verkossa. Seuran verkkosivustolta löytyy kaikki yleinen tiedotus, kuten esimerkiksi seuran yleinen esittely uusille jäsenille, nuorisotoiminta ja sukelluskurssien aikataulut. Sieltä löytyy liki täydellinen arkisto seuran toiminnasta 1956 lähtien. Sivuston kautta seuralaiset voivat vaihtaa mielipiteitä keskenään ja ilmoittautua sukellusretkille tai muihin tapahtumiin. Seuralla on Facebook-ryhmä julkiseen keskusteluun seuraa tai sukeltamista yleensä käsittelevistä asioista.


title: Urheilusukeltajat

text: Seura julkaisee edelleen toimitettua ja arkistoitavaa jäsentiedotetta (Urheilusukeltajat-lehden jatkumo seuran sisäisessä tiedottamisessa), jossa julkaistaan seuralaisten artikkeleita mm. sukelluskohteista, hylyistä, tekniikkasukelluksesta, koulutustarjonnasta ja nuorisotoiminnasta.


title: Malaysia Airlinesin lento 370

text: Malaysia Airlinesin lento 370 (MH370/MAS370), joka lensi myös Codeshare-tunnuksella China Southern Airlinesin lento 748 (CZ748/CSN748), katosi matkalla Malesian Kuala Lumpurista Kiinan Pekingiin 8. maaliskuuta 2014. Yhteys lentokoneeseen katkesi 8. maaliskuuta noin kello 1.30 Malesian aikaa. Kone oli lähtenyt Kuala Lumpurista kello 0.41 ja sen oli määrä saapua Pekingiin aamulla 6.30. Lentokoneessa oli 227 matkustajaa ja 12 miehistön jäsentä. Suurin osa matkustajista oli kansalaisuudeltaan kiinalaisia. Koneen miehistö ei ilmoittanut lennonjohtoon ongelmista.


title: Malaysia Airlinesin lento 370

text: Ainakin kahden matkustajaluettelossa olleen henkilön passit oli varastettu, eivätkä he olleet lentokoneessa. Malesia tutki myös mahdollisuutta terrorismiin. Mahdollisesti viidellä matkustajalla oli varastettu tai väärennetty passi.


title: Malaysia Airlinesin lento 370

text: Lento 370 lennettiin Boeing 777-2H6ER -koneella. Koneen sarjanumero on 28420 ja rekisteritunnus 9M-MRO. Kone on 404. valmistettu Boeing 777. Se lensi ensilentonsa 14. toukokuuta 2002, ja se toimitettiin uutena Malaysia Airlinesille 31. toukokuuta 2002. Lentokoneessa on kaksi Rolls-Royce Trent 892 -moottoria, ja se voi kuljettaa 282 matkustajaa. Kona 9M-MRO oli kulkenut 53 460 lentotuntia ja 7 525 sykliä, eikä ollut aiemmin osallisena merkittävissä ongelmatapauksissa.


title: Malaysia Airlinesin lento 370

text: Lentoyhtiön toimitusjohtajan mukaan turmakoneen siivenkärki oli katkennut vuonna 2012, ja noin metri kärkeä oli repeytynyt. Kone kuitenkin korjattiin lentokuntoon, ja se sai luvan lentoihin.


title: Malaysia Airlinesin lento 370

text: Boeing 777 -konetyyppiä pidetään turvallisuushistoriansa puolesta lähes virheettömänä ja se onkin turvallisuudeltaan yksi parhaista. Konetyypin ensimmäinen kaupallinen lento tehtiin kesäkuussa 1995, minkä jälkeen 777-konetyypille on tapahtunut vain neljä vakavaa onnettomuutta: Tammikuussa 2008 muutama matkustaja loukkaantui, kun polttoaineputkien jäätyminen ja siitä johtunut polttoaineensyöttöhäiriö aiheutti British Airwaysin lennon 38 moottoritehojen loppumisen ja kone teki pakkolaskun Lontoon Heathrow’n lentokentälle. Vuonna 2011 Kairon lentoasemalla pysähdyksissä olleessa EgyptAirin koneen ohjaamossa syttyi tulipalo. Onnettomuus ei vaatinut kuolonuhreja. Heinäkuussa 2013 kolme matkustajaa kuoli ja 181 loukkaantui, kun Asiana Airlinesin lento 214 epäonnistui laskeutumisessa San Franciscon kansainväliselle lentoasemalle. Vuoden 2014 heinäkuussa 298 ihmistä sai surmansa kun Malaysia Airlinesin lento 17 ammuttiin alas Ukrainan ilmatilassa.


title: Malaysia Airlinesin lento 370

text: Kone nousi Kuala Lumpurin kansainväliseltä lentoasemalta 8. maaliskuuta 2014 kello 0.41. Se oli matkalla Pekingin kansainväliselle lentoasemalle. Kone oli yhteydessä lennonjohtoon paikallista aikaa klo 1.19, mutta sen toisiotutkasignaali katosi klo 1.22.


title: Malaysia Airlinesin lento 370

text: Malesian armeijan lähteiden mukaan koneesta saatiin tutkahavaintoja sen jälkeen, kun se katosi lennonjohtojen tutkista. Kone muutti oletettavasti kurssia Kota Bharun jälkeen, ja laski korkeutta. Lentokoneen toisiotutkalähetin ei ollut päällä, joten se ei näkynyt siviililennonjohdolle. Lisäksi turmakone matkasi sotilaslähteiden mukaan vielä 500 kilometriä Malakansalmeen viimeisen yhteydenoton jälkeen.


title: Malaysia Airlinesin lento 370

text: Koneen ACARS-kommunikaatiojärjestelmä lähetti neljä tuntia koneen katoamisen jälkeen signaaleja, jotka satelliitit havaitsivat. Viimeinen varmistettu signaali oli Malesian aikaa kello 8.11, noin 7,5 tuntia katoamisen jälkeen. Viranomaiset saivat määritettyä ACARS-signaalin perusteella koneen oletetun sijainnin keskelle Intian valtamerta, Perthin länsipuolelle.


title: Malaysia Airlinesin lento 370

text: Malesian pääministeri Najib Razakin 24. maaliskuuta 2014 antaman tiedotteen mukaan tuoreimmat satelliittitiedot ja analyysit viittaavat siihen, että lento MH370 syöksyi toistaiseksi tuntemattomasta syystä Intian valtamereen. Yksikään lentokoneen matkustaja tai miehistön jäsen ei selvinnyt onnettomuudessa.


title: Malaysia Airlinesin lento 370

text: 29. heinäkuuta 2015 mahdollisesti koneen siiven osa löydettiin Madagaskarin lähellä olevalta Réunionin saarelta, joka sijaitsee noin 3 000 kilometrin päässä uskotusta onnettomuuspaikasta. Osa kuljetettiin Toulouseen tutkittavaksi. 3. syyskuuta Ranskan syyttäjät vahvistivat osan olevan onnettomuuskoneesta, sillä huoltonumerot täsmäsivät.


title: Malaysia Airlinesin lento 370

text: Koneen etsinnät päätettiin lopettaa tilapäisesti 17. tammikuuta 2017.


title: Malaysia Airlinesin lento 370

text:
10. tammikuuta 2018 amerikkalainen Ocean Infinity -yhtiö ilmoitti aloittavansa uudelleen koneen etsinnät.
29. toukokuuta 2018 Ocean Infinityn etsintä päättyi tuloksettomana tutkittuaan 86 000 neliökilometrin alueelta merenpohjaa paikoin jopa 6 km syvyydessä. Muita yksityisiä tai virallisia etsintöjä ei ole suunniteltu.


title: Malaysia Airlinesin lento 370

text: Kaikki miehistön jäsenet olivat Malesian kansalaisia. Lennon kapteeni oli 53-vuotias Zaharie Ahmad Shah. Hän tuli töihin Malaysia Airlinesille vuonna 1981 ja hänellä oli 18 365 tunnin lentokokemus. Perämies oli 27-vuotias Fariq Abdul Hamid, joka työskenteli lentoyhtiölle vuodesta 2007, ja oli kerännyt 2 763 lentotuntia. Myös Fariq oli pätevä lentämään Boeing 777 -konetta suoritettuaan simulaattorikoulutuksensa.


title: Malaysia Airlinesin lento 370

text: Kaksi varastetuilla passeilla liikkunutta miestä ilmoitettiin matkustajaluetteloon, 61-vuotias itävaltalainen ja 37-vuotias italialainen. Miehet eivät kuitenkaan koskaan nousseet koneeseen, ja tutkimuksissa he kertoivat että heidän passinsa oli varastettu vuosina 2012 ja 2013. Interpol ilmoitti, että molemmat passit oli listattu kadonneiden ja varastettujen passien tietokantaan. Malesian sisäministeri, Ahmad Zahid Hamidi arvosteli maansa maahanmuuttoviranomaisia, koska nämä eivät ilmeisesti estäneet miehiä liikkumasta väärillä passeilla.


title: Malaysia Airlinesin lento 370

text: Miehille ostettiin yhdensuuntaiset liput puhelimen välityksellä Bangkokista ja ne maksettiin käteisellä. Kaksi matkustajaa tunnistettiin myöhemmin Iranin kansalaisiksi, yksi 19-vuotias ja toinen 29-vuotias. He molemmat saapuivat Malesiaan 28. helmikuuta käyttämällä kelvollisia Iranin passeja. Interpolin mukaan ei siis ole syytä epäillä, että ainakaan nämä kaksi miestä olisivat tehneet terrori-iskun. Miesten uskotaan olleen turvapaikanhakijoita.


title: Kiinan tieteen ja tekniikan historia

text: Kiinan tieteen ja tekniikan historia käsittelee Kiinan ja kiinalaisen kulttuurin piirissä olevan tieteen ja tekniikan historiaa sivilisaation synnystä moderniin aikaan.


title: Kiinan tieteen ja tekniikan historia

text: Kiina on ollut lähes koko historiallisen ajan maailman suurin talous. Tieteellisteknisen kehityksen lähdettyä kiihtymään uudella ajalla länsimaissa, Kiina jäi kehityksestä jälkeen. Vielä 1800-luvun alussa suuren väestömääränsä vuoksi Kiinan talous oli Eurooppaa suurempi, mutta talous- ja väestönkasvun tyrehtyi vuosisadaksi ja 1800-luvun lopulla Yhdysvallat oli jo suurempi ja Kiinan talous noin neljäsosa Euroopan taloudesta.


title: Kiinan tieteen ja tekniikan historia

text: Sivilisaatio kehittyi Kiinassa erillään Euroopasta. Kulttuuri syntyi siellä noin 4000 eaa. Kiinan dynastioiden aika alkoi 2100 eaa Xia-dynastiasta ja jatkui 1200-luvulle, jolloin mongolit valloittivat alueen. Kirjoitusjärjestelmä kehitettiin 2000-luvulla eaa, ja vanhimmat säilyneet kirjoitukset ovat ajalta 1500–1200 eaa. Mongoliaikana 1300-luvulla Marco Polo kävi Kiinassa ja tietoisuus Kiinan kehittyneestä kulttuurista levisi Eurooppaan. Yhteyksiä länteen Kiinalla oli ollut jo aikaisemmin esimerkiksi 600-luvulla Buddhalaismunkkien, kuten Xuanzangin kautta. Myös kiinalaiset tekivät merimatkoja, ja tunnetuin merenkulkija on Zheng He. Silkkitien kautta kiinalaisia keksintöjä, kuten ruuti ja kompassi, levisi Eurooppaan, mutta tekniikkaa siirtyi myös toiseen suuntaan, esimerkiksi viljelykasveista durra. Rautaa Kiinassa käytettiin valurautana, kun muualla käytettiin takorautaa, mikä johtui ilmeisesti sikäläisen rautaseoksen alhaisemmasta sulamispisteestä ja käytössä olleista palkeista. Keskiajalle asti tekniikkaa siirtyi Kiinasta länteen, mutta jo uudenajan alussa asetelma oli muuttunut, ja länsimaiset ideat, kuten ruuvi siirtyivät Kiinan.


title: Algo Kärp

text: Algo Kärp (s. 13. huhtikuuta 1985 Viljandi) on virolainen maastohiihtäjä, joka edustaa Skiclub Viljandi -seuraa.


title: Algo Kärp

text: Liberecin MM-kilpailuissa 2009 Kärp sijoittui 15 kilometrin perinteisen hiihtotavan kilpailussa 57:nneksi. Vancouverin olympialaisissa 2010 Kärp sijoittui 50 kilometrin perinteisen hiihtotavan yhteislähtökilpailussa 41:nneksi ja viestijoukkueen mukana 14:nneksi. Oslon MM-kilpailuissa 2011 hän sijoittui samalla matkalla 23:nneksi ja Viron viestijoukkueen mukana kymmenenneksi. Val di Fiemmen MM-kilpailuissa 2013 Kärp sijoittui 50 kilometrin perinteisen hiihtotavan yhteislähtökilpailussa 47:nneksi. Sotšin olympialaisissa 2014 Kärp sijoittui 15 kilometrin perinteisen hiihtotavan kilpailussa 42:nneksi ja viestijoukkueen mukana kymmenenneksi.


title: Algo Kärp

text: Maastohiihdon maailmancupissa Kärp kilpaili ensimmäisen kerran Otepäässä tammikuussa 2006. Ensimmäiset maailmancupin pisteensä hän saavutti tammikuussa 2010 oltuaan Otepään 15 kilometrin perinteisen hiihtotavan kilpailussa 29:s. Parhaimmillaan hän on sijoittunut henkilökohtaisissa kilpailuissa 16:nneksi Oslon 50 kilometrin perinteisen hiihtotavan yhteislähtökilpailussa maaliskuussa 2014.


title: Luciana Angiolillo

text: Luciana Angiolillo (oikealta nimeltään "Luciana Nevi", 22. joulukuuta 1925 Rooma) on italialainen elokuvanäyttelijä.


title: Luciana Angiolillo

text: Pitkä, hoikka ja kaunis Angiolillo teki näyttelijädebyyttinsä lähes 30-vuotiaana Luciano Emmerin elokuvassa "Camilla" (1954). Ensimmäisen pääosansa hän sai Vittorio Salan elokuvassa "Donne sole" (1956). Angiolillo esitti lähinnä porvarisrouvan ja ”toisen naisen” rooleja ja tuli tunnetuiksi yhtenä Italian eleganteimmista näyttelijättäristä. Myöhemmin hän keskittyi perustamansa muotihuoneen johtamiseen.


title: Sekasorto (yhtye)

text: Sekasorto on helsinkiläinen punkbändi, joka on perustettu 1985. Tästä ensimmäisestä kokoonpanosta bändissä on nykyään mukana laulaja Kaide ja basisti Timppa. Alkuperäisjäsenten lisäksi nykyään bändissä on mukana kitaristi Toni ja rumpali Janne. Sekasorron kokoonpanoissa vuosien varrella on soittanut noin 20 eri muusikkoa. Bändi on erittäin kantaa ottava niin laulun teksteissä kuin bändin soittajien toiminnan kauttakin. Bändi tunnetaan raivokkaasta lavaesiintymisestä, jossa musiikin lisäksi on erilaista rekvisiittaa ja biisien välissä on poliittisia runoja ja agitaatiopuheita. Sekasorto on esiintynyt vuosien varrella mitä erilaisimmissa paikoissa ja tilaisuuksissa mm. vallatuissa taloissa, soramontussa, festivaaleilla, pimeässä kellarissa, Finlandia-talossa, kuorma-auton lavalla, mielenosoituksissa ja kirkossa. Yleisönä on ollut mm. punkkareita, kansalaisaktivisteja, presidentti Mauno Koivisto ja Tellervo Koivisto, presidentti Tarja Halonen sekä tavallisia ihmisiä. Sekasorto on konsertoinut myös ulkomailla, mm. Lontoossa, Rii'assa ja Tallinnassa. Sekasorron musiikkia on käytetty elokuvissa, radio-ohjelmien tunnuksissa ja monissa tv-ohjelmissa. Sekasorto jatkaa edelleen alkuperäisellä, arvoilleen uskollisella tavalla keikkailua ja yhteiskunnallista vaikuttamista ja bändin voikin löytää esiintymästä monenlaisista paikoista ja mitä erilaisimmille yleisöille.


title: Jaroslav Šilhavý

text: Jaroslav Šilhavý (s. 3. marraskuuta 1961) on tšekkiläinen jalkapallovalmentaja ja entinen puolustaja. Syyskuusta 2018 lähtien hän on toiminut Tšekin maajoukkueen päävalmentajana.


title: Jaroslav Šilhavý

text: Šilhavý aloitti jalkapallouransa kotikaupunkinsa Plzeňin pikkuseuroissa. Aikuisten tasolla hän debytoi TJ Škoda Plzeňissä Tšekkoslovakian pääsarjassa kaudella 1979/80. Peliaika jäi nuorella puolustajalla vähiin ja hän siirtyi kauden jälkeen RH Chebiin. Hän edusti maan pääsarjassa pelannutta joukkuetta kymmenen kauden ajan ja urakoi Chebin puolustuksessa 243 liigaottelua. Kauden 1989/90 jälkeen hän siirtyi SK Slavia Prahaan. Šilhavý haki uralleen mestaruutta, mutta parhaimmillaan hänen oli tyytyminen liigan kakkossijaan kaudella 1992/93.


title: Jaroslav Šilhavý

text: Neljän Slaviassa viettämänsä kauden jälkeen Šilhavý jatkoi uraansa Petra Drnovicessa, jonka paidassa hän pääsi Tšekin cupin loppuotteluun kaudella 1995/96. Vuotta myöhemmin Šilhavý siirtyi FK Viktoria Žižkoviin, jossa toimi seuran kapteenina. Vuonna 1998 Šilhavý valittiin Tšekin liigan vuoden pelaajaksi. Hän lopetti pelaajauransa Viktoriassa kauteen 1998/99.


title: Jaroslav Šilhavý

text: Maajoukkuetasolla Šilhavý edusti Tšekkoslovakiaa neljässä A-maaottelussa. Hän debytoi elokuussa 1990 maaottelussa Suomea vastaan. Šilhavýn johdolla seura sijoittui liigassa kolmanneksi ja eteni cupin loppuotteluun kaudella 2014/15. Valmennusuransa Šilhavý aloitti Zdeněk Ščasnýn apuvalmentajana FK Viktoria Žižkovissa vuonna 2000. Šilhavý jätti Viktorian kesällä 2002 ja saman vuoden joulukuussa hänestä tuli AC Sparta Prahan apuvalmentaja. Tammikuussa 2003 hänestä tuli Tšekin jalkapallomaajoukkueen apuvalmentaja. Hän toimi tehtävässä aina huhtikuuhun 2009 saakka.


title: Jaroslav Šilhavý

text: Seuratasolla hän toimi Spartan apuvalmentajana joulukuuhun 2005 saakka. Päävalmentajatehtäviin Šilhavý palasi kesällä 2007 SK Kladnon peräsimessä. Šilhavýn johdolla seura sijoittui Tšekin liigassa sijalle 14 ja säilytti niukasti sarjapaikkansa. Kauden jälkeen hänestä tuli FK Viktoria Plzeňin päävalmentaja. Joukkue menestyi hänen johdollaan heikosti ja voitti vain yhden kauden yhdeksästä ensimmäisestä ottelusta. Huonojen tulosten vuoksi seura erotti Šilhavýn lokakuussa 2008.


title: Jaroslav Šilhavý

text: Šilhavý oli vuoden verran sivussa valmennustehtävistä, kunnes hänestä tuli lokakuussa 2009 SK Dynamo České Budějovicen päävalmentaja. Hän nosti liigan jumbona olleen seuran sijalle 13 ja sarjapaikka säilyi. Kaudella 2010/11 Šilhavý luotsasi seuran liigassa yhdenneksitoista. Kauden jälkeen hänestä tuli FC Slovan Liberecin päävalmentaja.


title: Jaroslav Šilhavý

text: Šilhavýn johdolla Slovan Liberec voitti kaudella 2011/12 Tšekin mestaruuden kuuden vuoden tauon jälkeen. Mestaruuden myötä Slovan pääsi europeleihin, mutta putosi kaudella 2012/13 Mestarien liigasta kolmannella karsintakierroksella ja Eurooppa-liigasta pudotuspelikierroksella. Tšekin liigassa kausi päättyi kolmanteen sijaan. Kaudella 2013/14 Šilhavý johdatti Slovanin Eurooppa-liigan lohkovaiheeseen, mutta kotimaan liigassa mestaruus karkasi. Huhtikuussa 2014 Slovan erotti Šilhavýn.


title: Jaroslav Šilhavý

text: Kesällä 2014 hänestä tuli FK Baumit Jablonecin päävalmentaja. Kaudella 2014/15 Šilhavý luotsasi seuran Gambrinus ligan kolmanneksi ja Tšekin cupin loppuotteluun. Pokaalia kaudesta ei kuitenkaan tullut, kun FC Slovan Liberec voitti loppuottelun. Kaudella 2015/16 seura putosi liigan kärkikamppailusta ja Šilhavý sai joulukuussa 2015 potkut.


title: Jaroslav Šilhavý

text: Toukokuussa 2016 Šilhavýsta tuli FK Dukla Prahan päävalmentaja. Hänen pestinsä jäi kuitenkin lyhyeksi, sillä hän siirtyi jo syyskuussa 2016 SK Slavia Prahan päävalmentajaksi. Šilhavýn johdolla Slavia pelasi vahvan kauden Tšekin pääsarjassa. Joukkue ei hävinnyt Šilhavýn alaisuudessa otteluakaan ja pääsi juhlimaan kauden päätteeksi liigamestaruutta kahdeksan vuoden tauon jälkeen. Kaudella 2017/18 joukkueen peliesitykset olivat heikompia ja seura erotti Šilhavýn tehtävästään joulukuussa 2017.


title: Jaroslav Šilhavý

text: Syyskuussa 2018 Šilhavýsta tuli Tšekin maajoukkueen päävalmentaja.


title: Mara Berni

text: Mara Berni (oikealta nimeltään "Mara Bernasconi", 12. kesäkuuta 1932 Brunate) on italialainen näyttelijä.


title: Mara Berni

text: Berni valmistui pianistiksi, opiskeli näyttelemistä Teresa Franchinin johdolla ja aloitti esiintyjänuransa televisiossa. Hänen ensimmäinen elokuvansa oli Luigi Comencinin ohjaama "Valkoista orjakauppaa Napolissa" ("La tratta delle bianche", 1953). Sivuroolit elokuvissa kuten "L'amore in città" (”Rakkautta kaupungissa”, 1953) tekivät Bernin tunnetuksi yhtenä 1950-luvun italiaisen elokuvan vaaleista povipommeista. Hänen ensimmäinen pääosansa oli Giorgio Bianchin elokuvassa "Buonanotte... avvocato!" (”Hyvää yötä, asianajaja”, 1955). Myöhemmin Berni näytteli lukuisissa vähäpätöisissä komedioissa ja seikkailuelokuvissa sekä työskenteli teatterissa ja televisiossa.


title: American Association (1800-luku)

text: American Association (American Association of Base Ball Clubs) oli 2. marraskuuta 1881 Cincinnatissa perustettu ammattilaisbaseball liiga, joka oli olemassa kymmenen kautta 1882–1891. Tuona aikana se haastoi National Leaguen kilpailuun ammattilaisbaseballin herruudesta. NL ja AA pelasivat varhaista versiota World Seriesista seitsemän kertaa. Liigan tultua lakkautetuksi, muutamat sen joukkueista siirtyivät National Leagueen.


title: American Association (1800-luku)

text: American Association poikkesi monella tavalla puritanistisena pidetystä National Leaguesta. AA tarjosi mm. halvempia pääsylippuja, sunnuntaiotteluita sekä alkoholijuomien tarjoilua. National Leaguessa alkoholin myynti oli tuolloin kiellettyä, mutta AA:ssa ei asettanut tällaisia rajoitteita, varsinkin kun useiden sen joukkueiden tukena olivat panimot ja tislaamot. NL:n omistajat käyttivätkin liigasta halventavaa nimitystä "The Beer and Whiskey League".


title: American Association (1800-luku)

text: AA:n ja NL:n mestareiden väliset ottelut olivat vähemmän järjestäytyneitä kuin moderni versio. Sarjan pituudet vaihtelivat kolmesta viiteentoista otteluun. NL voitti sarjoista neljä, AA yhden ja kaksi kertaa jäätiin tasatilanteeseen.


title: American Association (1800-luku)

text: American Associationia heikensivät koko sen olemassaolon ajan useat tekijät. Yksi oli joukkueiden taipumus hypätä National Leagueen. Johdonmukaisesti vahvempi NL oli paremmassa asemassa selvitäkseen hengissä vaikeissa olosuhteissa ja jotkut AA joukkueen omistajat omistivat joukkueen myös NL:ssa. Merkittävin takaisku AA:lle oli Players Leaguen perustaminen kaudeksi 1890.


title: American Association (1800-luku)

text: Yksikään pelaaja, joka on pelannut pääosan urastaan American Associationissa ei ole saanut paikkaa Baseball Hall of Famessa. Perinnöksi liigasta jäi muutama joukkue, jotka saivat pysyvästi paikan National Leaguessa. Pittsburgh Pirates siirtyi NL:aan kauden 1886 jälkeen, Bridegrooms/Dodgers ja Cincinnati Reds kauden 1889 jälkeen ja Browns/Cardinals liigan tultua lakkautetuksi kauden 1891 jälkeen. NL:n supistettua joukkuemääränsä kahdestatoista kahdeksaan kaudelle 1900 puolet jäljelle jääneistä joukkueista oli entisiä American Associationin jäseniä.


title: American Association (1800-luku)

text: Vuosisadan taitteessa esiintyi pyrkimystä elvyttää American Association henkiin. Takana olivat vuonna 1892 NL:aan liittyneet ja nyt ulos joutuneet Baltimore Orioles, Washington Senators ja Louisville Colonels sekä vuodesta 1889 NL:ssa pelannut Cleveland Spiders. Tämä yritys päättyi American Leaguen syntyessä.


title: American Association (1800-luku)

text: merkinnät


title: Brinell-kovuus

text:
Brinell-kovuus on kokeellinen mitta-asteikko, jolla voidaan vertailla eri materiaalien, varsinkin metallien ja metalliseosten kovuutta. Mittausmenetelmän, johon asteikko perustuus, keksi ruotsalainen insinööri Johan August Brinell vuonna 1900. Alun perin Brinell-kovuus määriteltiin puristamalla teräskuulaa tutkittavaa materiaalia vastaan. Kovuus määriteltiin puristavan voiman suhteena sen jättämän kuopan pinta-alaan.
Brinellin kovuustestiä käytetään yleisesti materiaalitieteessä ja metallurgiassa.


title: Brinell-kovuus

text: Tavallisimmin Brinellin kovuustestissä käytetään läpimitaltaan 10 millimetrin suuruista teräskuulaa, jolla painetaan tutkittavaan aineeseen kuoppa 3000 kilopondin (noin 29 000 newtonin) voimalla. Pehmeisiin materiaaleihin käytetään pienempää voimaa, kovimpiim materiaalein taas teräskuulan sijasta volframikarbidista valmistettua kuulaa. Tutkittavan materiaalin pintaan syntyvä kuoppa mitataan, ja sen kovuus lasketaan seuraavasti:


title: Brinell-kovuus

text: missä:


title: Brinell-kovuus

text: Käytettessä SI-yksiköitä, jolloin voiman yksikkönä on newton, saadaan materiaalin kovuuden yksiköksi pascal. Suuruusluokkansa vuoksi se on luonnollisempaa ilmaista megapascaleina, jota yksikkönä käytettäessä Brinellin kovuudelle käytetään tunnusta BHN. Tavallisesti Brinellin kovuus ilmaistaan kuitenkin kilopondeina neliömillimetriä kohti, ja tällöin, mikäli voimayksikkönä on käytetty newtonia, on edellä olevasta kaavasta saatu luku kerrottava vakiolla 0,102. Tällä asteikolla mitatulle Brinellin kovuudelle käytetään tunnusta HB.


title: Brinell-kovuus

text: Esimerkiksi jos pallon halkaisija on 10 mm, käytetty voima 1 kilopondi (9,81 newtonia) ja syntyvän kuopan läpimitta 9 mm, on materiaalin kovuus


title: Brinell-kovuus

text: Brinellin kokeessa käytetty kuula on tavallisimmin terästä tai volframikarbidia. Koska kokeen tulos riippuu myös kuulan materiaalista, käytetään Brinellin kovuudelle tunnusta HBW, jos käytetty kuula on volframikarbidia, ja HBS, jos se on terästä. Kovuudet ilmaistaan tavallisesti esimerkiksi muodossa "HBW 10/300", missä 10 merkitsee kuulan läpimittaa millimetreinä ja 3000 voimaa kilopondeina. Vaikka Brinell-kovuusluvut itse asiassa tarkoittavat kilopondeja neliömillimetriä kohti, jätetään yksikkö tavallisimmin pois.


title: Brinell-kovuus

text:
Kovuus voidaan ilmaista myös muodossa XXX HB YY"D". Tällöin XXX on käytetty voima kilopondeina, ja tunnus YY ilmaisee materiaalin tyypin: 5 alumiiniseoksille, 10 kupariseoksille ja 30 teräksille. Täten tyypillisen teräksen
kovuus voidaan ilmoittaa muodossa


title: Brinell-kovuus

text: 250 HB 30"D".


title: Lapin kirkko

text: Lapin kirkko on Lapin kappeliseurakunnan kirkko Raumalla, entisen Lapin kunnan kirkonkylässä. Punainen puukirkko on vuodelta 1760. Kellotapuli on rakennettu kirkkomaan ulkopuolelle pienelle mäelle ja se on vuodelta 1806. Kirkossa on noin 500 istumapaikkaa.


title: Lapin kirkko

text: Lapin kirkon rakentajiksi mainitaan Jaakko Simonpoika, Martti Jaakonpoika (luultavasti), Mikko Mikonpoika ja Matti tai Martti Iisakinpoika. Rakentajien puumerkit löytyvät hirsiseinistä, mutta niissä on tulkinnan varaa. Lisäksi tiedetään, että seurakunnan lukkari Job Höckert, joka oli myös kuuluisa kirkonrakentaja, suunnitteli kirkkoon sipulikattoisen tornin. Tornia ei enää ole.


title: Lapin kirkko

text: Kirkon ulkomuoto muuttui 1800-luvun alussa, kun ruotsalaisviranomaiset määräsivät kirkon muutettavaksi empiretyyliseksi, samassa yhteydessä rakennettiin erillinen kellotapuli. Kirkkoa on korjailtu runsaasti. Viimeisimpänä suurena työnä oli kahden sakaran välissä olevan sakariston rakentaminen uudelleen vuonna 1998. Kirkon sisätilojen maalaus on samalta vuodelta ja ulkopuoli on maalattu vuotta myöhemmin.


title: Lapin kirkko

text: Kirkossa ei ole alttaritaulua, vaan alttarin taustana on ikkuna ja siinä arkkitehti Ilmari Launiksen lasimaalaus vuodelta 1926. Saarnastuoli on peräisin kirkon rakentamisvuodelta.


title: Terminator Genisys

text: Terminator Genisys on yhdysvaltalainen tieteis- ja toimintaelokuva, joka sai ensi-iltansa kesäkuussa 2015. "Genisys" toimii eräänlaisena uudelleenkäynnistyksenä "Terminator"-sarjalle, eikä se näin ollen jatka aikaisempien elokuvien juonta. Kuvaukset alkoivat New Orleansissa 21. huhtikuuta 2014. Tuotantovaiheessa elokuvan koodinimi oli ”"Vista"”, joka viittasi elokuvasarjasta tuttuun ”"Hasta la vista, baby"” -repliikkiin.


title: Terminator Genisys

text: 66-vuotias Arnold Schwarzenegger palasi näyttelemään Terminator-kyborgia, jonka ihokudos on vanhentunut. Edellisen kerran Schwarzenegger näytteli hahmoa vuoden 2003 elokuvassa "". "Genisys" on ensimmäinen "Terminator"-elokuva, jonka lopputeksteissä Arnold Schwarzeneggerin roolihahmo ei ole nimellä ”Terminator” vaan ”Guardian”.


title: Terminator Genisys

text: Elokuvan ensimmäinen traileri julkistettiin 4. joulukuuta 2014. "Genisys"-elokuvan ensi-ilta Yhdysvalloissa oli 26. kesäkuuta 2015 ja Suomessa 1. heinäkuuta. Se julkaistiin myös 3D-konversiona.


title: Terminator Genisys

text: Tammikuussa 2016 Paramount Pictures ilmoitti, ettei "Genisys" tule saamaan jatko-osaa. Syyksi kerrottin edellisen osan huono menestys, joka oli vain 440 miljoonaa dollaria.


title: Terminator Genisys

text: Tammikuussa 2017 James Cameron ilmoitti tekevänsä uuden "Terminator" -elokuvan. Arnold Schwarzenegger on myös vahvistanut olevansa mukana elokuvassa.


title: Terminator Genisys

text: Kesäkuussa 2015 julkaistun "Terminator Genisys: Music from the Motion Picture" albumin taustamusiikit ovat Lorne Balfen tekemiä.


title: Venäjän tasavalta

text: Venäjän tasavalta (; Rossijskaja respublika) 15. maaliskuuta - 7. marraskuuta 1917 oli valtio, jota virallisesti johti Venäjän väliaikainen hallitus ja joka tuli valtaan keisari Nikolai II:n luovuttua vallasta helmikuun vallankumouksessa 15. maaliskuuta . Venäjän tasavallaksi se julistautui 14. syyskuuta 1917 . Se lakkautettiin lokakuun vallankumouksessa, jolloin sitä seurasi Neuvosto-Venäjä.


title: Erkki Saksa

text: Erkki Saksa on suomalainen toimittaja, jonka toimittamia televisio-ohjelmia ovat olleet muun muassa Ajankohtainen kakkonen ja Maailma sanojen vankina. Saksa on ollut kertojan äänenä Suomen historiaa käsittelevissä ohjelmissa, joista tunnetuin on Sodan ja rauhan miehet.


title: Erkki Saksa

text: Vuonna 1994 Erkki Saksa ja ”Maailma sanojen vankina” -työryhmä palkittiin Vuoden Kiila -palkinnolla.


title: Viiruapotti

text: Viiruapotti ("Melitograis gilolensis") eli aiemmalta nimeltään viirukaljumesikko on mesikoiden heimoon kuuluva varpuslintu.


title: Viiruapotti

text: Viiruapottia tavataan Indonesiassa. Lajia on kuvattu suhteellisen yleiseksi, ja se on luokiteltu elinvoimaiseksi.


title: Tumma-apotti

text: Tumma-apotti ("Philemon meyeri") eli aiemmalta nimeltään tummakaljumesikko on mesikoiden heimoon kuuluva varpuslintu.


title: Tumma-apotti

text: Tumma-apottia tavataan Indonesiassa ja Papua-Uudessa-Guineassa. Lajin ei uskota olevan vaarassa, ja se on luokiteltu elinvoimaiseksi.


title: Ranta-apotti

text: Ranta-apotti ("Philemon brassi") eli aiemmalta nimeltään rantakaljumesikko on mesikoiden heimoon kuuluva varpuslintu.


title: Ranta-apotti

text: Ranta-apottia tavataan pienellä alueella Indonesiassa. Lajin populaation uskotaan olevan pieni. Se on luokiteltu silmälläpidettäväksi.


title: Eteläntöyhtökarakara

text: Eteläntöyhtökarakara ("Caracara plancus") on etelän yleinen iso haukkalintu. Eteläntöyhtökarakara on hiljattain erotettu omaksi lajikseen pohjantöyhtökarakarasta ("Caracara cheriway").


title: Eteläntöyhtökarakara

text:
Eteläntöyhtökarakara on hiljattain erotettu omaksi lajikseen ja se eroaa lähisukulaisestaan pohjantöyhtökarakarasta ("Caracara cheriway") mm. tummemman päälaen ja niukemmin juovikkaan selän, rinnan ja alaperän perustella.
Eteläntöyhtökarakara on melko yleinen kaikkialla Kaakkois-Brasiliassa.
Syö lihaa.


title: Keltakurkkuapotti

text: Keltakurkkuapotti ("Philemon citreogularis") eli aiemmalta nimeltään kaljumesikko on mesikoiden heimoon kuuluva varpuslintu.


title: Keltakurkkuapotti

text: Keltakurkkuapottia tavataan Australiassa ja Indonesiassa. Lajin on kuvattu olevan mahdollisesti yleinen. Sen kannankehitys on vakaa, ja laji on luokiteltu elinvoimaiseksi.


title: Timorinapotti

text: Timorinapotti ("Philemon inornatus") eli aiemmalta nimeltään timorinkaljumesikko on mesikoiden heimoon kuuluva varpuslintu.


title: Timorinapotti

text: Timorinapottia tavataan Indonesiassa ja Itä-Timorissa. Lajia on kuvattu yleiseksi, ja se on luokiteltu elinvoimaiseksi.


title: Rhea darwinii

text:
"Rhea darwinii" on nanduihin kuuluva strutsilintu.
Patagoniannanduksi luultu lintu määritettiin uudeksi strutsilajiksi, joka aluksi sai nimen "Rhea darwinii".


title: Molukkienapotti

text: Molukkienapotti ("Philemon fuscicapillus") eli aiemmalta nimeltään molukkienkaljumesikko on mesikoiden heimoon kuuluva varpuslintu.


title: Molukkienapotti

text: Molukkienapottia tavataan Indonesiassa. Laji on luokiteltu vaarantuneeksi, koska sen populaatio on pieni ja pienenemässä elinympäristöjen tuhoutumisen takia. Sen kannaksi on arvioitu 3 500–15 000 yksilöä


title: Kutšuk Kainardži

text: Kutšuk Kainardži on kylä Bulgarian Dobrudžassa Silistran kaakkoispuolella. Sen pinta-ala on 44,871 km². Asukkaita kylässä on 668 ja asukastiheys 14,9 henkeä km² vuonna 2012. Asukas määrä supistui 1,75 % edellisestä vuodesta.


title: Kutšuk Kainardži

text: Kylässä tehtiin 24. heinäkuuta 1774 Venäjän ja turkin kesken rauha, jossa tunnustettiin muun muassa Krimin riippumattomuus Turkista.


title: Luciano Marin

text: Luciano Marin (9. joulukuuta 1931 Rooma) on italialainen näyttelijä.


title: Luciano Marin

text: Puhdasotsainen ja urheilullinen hyvän perheen poika aloitti uransa Pietro Germin elokuvassa "L’uomo di paglia" (”Olkinukke”, 1958). Hän esitti ihanteellisia poikaystäviä komedioissa, joista parhaita ovat "Primo amore" (”Ensirakkaus”, 1958) ja "I tartassati" (”Ahdistetut”, 1959). Marinista povattiin aikansa teini-idolia, mutta hänen uransa kääntyi pian laskuun. Hän näytteli useissa seikkailuelokuvissa, kunnes vetäytyi alalta 1960-luvun puolivälissä.


title: Rekku

text: Rekku tarkoittaa seuraavia asioita:


title: Korppi (täsmennyssivu)

text: Korppi voi tarkoittaa ainakin seuraavia:


title: Supermicro

text: Supermicro on tietokonelaitteistoja suunnitteleva, kehittävä, tuottava ja myyvä yhdysvaltalainen yhtiö. Yhtiö perustettiin vuonna 1993 Kalifornian San Joséssa. Yhtiön osake on noteerattu NASDAQ-pörssissä.


title: Supermicro

text: Yhtiön tarjoomaan kuuluvat mm. x86-arkkitehtuuriin perustuvat palvelimet, työasemat, tallennusjärjestelmät, tietoliikennelaitteet, virtalähteet ja niiden osat.


title: Supermicro

text: Yhtiön pääjohtajana toimii yhtiön perustaja Charles Liang.


title: Supermicro

text: Yhtiö tuli tunnetuksi Lokakuussa 2018 siitä, että se oli toimittanut asiakkailleen palvelimia joissa pintaliitoskomponentteja on korvattu Kiinalaisilla vakoilulaitteilla.


title: Rob Lee

text: Robert Martin ”Rob” Lee (s. 1. helmikuuta 1966 Plaistow, Newham, Lontoo, Englanti) on englantilainen entinen jalkapalloilija, pelipaikaltaan keskikenttäpelaaja. Hän pelasi valtaosan urastaan Charltonissa ja Newcastlessa.


title: Rob Lee

text: Juniorina Charltonia edustanut Lee nousi seuransa edustusjoukkueeseen kaudella 1984–1985. Hän nousi nopeasti joukkueensa tähtipelaajaksi, ja auttoi Charltonia nousemaan Englannin 1. divisioonaan kauden 1985–1986 päätteeksi. Robert Lee pelasi Charltonissa pääasiassa oikeana laitalinkkinä. Charlton säilyi neljä kautta 1. divisioonassa, kunnes putosi takaisin 2. divisioonaan kauden 1989–1990 päätteeksi. Leen johdolla Charlton kuitenkin nousi 2. divisioonasta takaisin 1. divisioonaan kauden 1991–1992 päätteeksi. Seuraavan kauden alussa Lee kuitenkin myytiin Newcastleen 700 000 punnalla Charltonin heikon taloudellisen tilanteen takia.


title: Rob Lee

text: Kaudella 1992–1993 Newcastle voitti 1. divisioonaan ja nousi kaudeksi 1993–1994 vasta perustettuun Valioliigaan. Robert Lee nousi nopeasti yhdeksi Newcastlen tärkeimmistä pelaajista. Jälkeenpäin Robert Leen hankintaa on pidetty yhtenä parhaista Newcastlen manageri Kevin Keeganin tekemistä siirroista. Newcastlessa Robert Lee kuului Kevin Keeganin avainpelaajiin joukkueen noustessa Valioliigan kärkipäähän. Keegan käytti Robert Leestä nimitystä "Britannian paras keskikenttäpelaaja". Aiemmin Charltonissa Lee oli pelannut pääasiassa laitalinkkinä mutta Keegan alkoi käyttämään Leetä myös keskikentän keskellä. Keeganin erottua managerin paikalta, uusi manageri Kenny Dalglish nosti Robert Leen Newcastlen kapteeniksi. Dalglishin johdolla loppukausi sujui hyvin ja Newcastle sijoittui Valioliigassa jälleen toiseksi Manchester Unitedin voittaessa mestaruuden. Robert Lee toimi Newcastlen kapteenina FA Cupin loppuottelussa vuonna 1998. Finaalissa Arsenal voitti Newcastlen 2–0. Dalglish erotettiin kuitenkin pian managerin paikalta ja uusi manageri Ruud Gullit vaihtoi joukkueen kapteeniksi Alan Shearerin eikä Lee saanut aluksi edes pelinumeroa edustusjoukkueessa. Loppukautta kohden Leen rooli kuitenkin kasvoi. Lee kuului Newcastlen avauskokoonpanoon FA Cupin finaalissa vuonna 1999, kun Newcastle hävisi Manchester Unitedille 2–0.


title: Rob Lee

text: Gullit sai kuitenkin pian potkut ja uusi manageri Bobby Robson nosti Leen takaisin kokoonpanoon. Robsonin aikana Lee siirrettiin puolustavamman keskikenttäpelaajan rooliin, Kieron Dyerin noustessa hyökkäävämmän keskikenttäpelaajan paikalle. Kaudella 2001–2002 Robert Lee koki peliaikansa vähentyneen Newcastlessa ja pyysi siirtoa muualle. Lee myytiin helmikuussa 2002 Derby Countyyn 250 000 punnalla.


title: Rob Lee

text: Derbyssa Lee ei onnistunut ja Derby putosi pois Valioliigasta. Lee siirtyi Derbysta West Hamiin vuonna 2003. West Hamissa Leen peliaika jäi vähäiseksi ja Lee vapautettiin sopimuksestaan. Uran lopulla Lee pelasi vielä Oldhamissa ja Wycombessa.


title: Rob Lee

text: Englannin maajoukkuetta Robert Lee edusti vuosien 1994–1998 välillä 21 kertaa, onnistuen maalinteossa 2 kertaa. Robert Lee kuului Englannin maajoukkueeseen vuoden 1998 MM-kisoissa. Lee pääsi pelaamaan alkusarjan ottelussa Kolumbiaan vastaan, kun päävalmentaja Glenn Hoddle otti Leen vaihdosta kentälle.


title: Kevyt Kanava

text: Kevyt Kanava Oy on yksityinen radiotoimintaa harjoittava mediatalo. Se sijaitsee Lapualla ja toimii pääosin Etelä- ja Keski-Pohjanmaan alueella.


title: Kevyt Kanava

text: Kevyt Kanava hallinnoi alla olevia kanavia:


title: Rudolf Buchheim

text: Rudolf Buchheim (1. maaliskuuta 1820 – 25. joulukuuta 1879) oli farmakologian professori Tartossa ja myöhemmin Gießenissä. Buchheimia pidetään ensimmäisenä modernin farmakologian edustajana. Hän hyväksyi kirjoittamaansa oppikirjaan vain sellaiset lääkkeet, joille voitiin tieteellisesti osoittaa tehoa.


title: Rudolf Buchheim

text: Buchheim tuli vuonna 1847 Tarton yliopiston ensimmäiseksi farmakologian professoriksi ja aloitti kotinsa kellarissa aktiivisen tutkimustyön. Hän jakoi lääkkeet niiden vaikutusten mukaan eikä kasvitieteellisen systematiikan mukaan. Hän pyrki selittämään lääkkeinä käytettävien kemikaalien vaikutukset niiden fysikaalis-kemiallisten ominaisuuksien perusteella. Tästä alkoi kriittinen farmakodynamiikka, joka hänen kuuluisiksi tulleiden oppilaidensa kuten Oswald Schmiedebergin aikana johti lääkeaineiden vaikutusmekanismien ymmärtämiseen ja reseptoriteorian syntymiseen.


title: Musta kuu

text: Musta kuu ("Black Moon") on Louis Mallen ohjaama, vuonna 1975 ensi-iltansa saanut kokeellinen draamaelokuva. Sen hyvin absurdit tapahtumat sijoittuvat sota-alueen lähellä sijaitsevaan outoon maalaistaloon, jossa monenlaisten eläinten lisäksi näyttävät asuvan vanha nainen (Therese Giehse), tämän aikuinen tytär ja poika (Alexandra Stewart ja Joe Dallesandro) ja lauma eri-ikäisiä lapsia. Tapahtumien kokijana on nuori teinityttö Lily (Cathryn Harrison), joka ei tunnu tietävän, mitkä tapahtumista ovat totta ja mitkä hänen kuvitelmaansa. Niukka ja absurdi englanninkielinen dialogi ei juuri auta katsojaa tarinan ymmärtämisessä.


title: Musta kuu

text: Malle on kertonut "Mustan kuun" saaneen innoituksensa erityisesti Lewis Carrollin romaanista "Liisa Ihmemaassa". Elokuva kuvattiin Mallen omistamassa maalaistalossa Ranskan Dordognessa. Sen kuvasi Ingmar Bergmanin luottokuvaajana tunnettu Sven Nykvist.


title: Musta kuu

text: Mäyrä tonkii tienviertä kesäisessä iltahämärässä. Kolhiintunut pikkuauto törmää siihen ja pysähtyy. Autosta astuu esiin teini-ikäinen Lily (Harrison) ja alkaa kuunnella tulitaistelun ääniä jostain kaukaa. Hän ajaa eteenpäin ja saapuu panssarivaunun tekemälle tiesululle. Käynnissä näyttää ehkä olevan miesten ja naisten välinen sota. Paikalle tuodaan ryhmä naissotavankeja. Heidät teloitetaan konepistoolilla.


title: Musta kuu

text: Lily pääsee pakenemaan, mutta auton tuulilasi rikotaan. Metsätiellä tulee vastaan suuri lammaslauma, sitten tien poikki kaatunut puu. Puun vierestä, kivikasan alta, paljastuu käärmeiden pesä. Kaasunaamarein varustetut sotilaat ilmestyvät taas, ja Lily juoksee pakoon. Pian hän makaa maassa ja tutkii kasvojensa lähellä vaeltavaa isoa tuhatjalkaista ja rukoilijasirkkaa. Lily näkee etäämmällä yksisarvisen, sitten ohi ratsastavan naisen (Stewart) joka melkein pysähtyy muttei sano sanaakaan. Lily juoksee ratsun perään ja saapuu lähelle maataloa. Alastomat lapset taluttavat juosten suurta sikaa.


title: Musta kuu

text: Lily menee sisään taloon, jossa palaa takkatuli. Keittiön pöydältä hän löytää valtavan lasin maitoa, jota alkaa juoda. Vauvan syöttötuolissa röhkii porsas. Liedellä on höyryävä kattila, mutta ihmisiä ei näy. Lily nousee portaita yläkertaan, jossa kissa kävelee pianon koskettimilla. Makuuhuoneesta löytyy vanha nainen, joka puhuu tuntematonta kieltä pöydällään kävelevälle valtavalle rotalle. Lily yrittää puhutella vanhusta, mutta tämä vetää hänet istumaan sängyn reunalle ja alkaa hyväillä häntä. Lily puhuu kiihtyneenä kultakellosta ja irrottautuu vanhuksen otteesta. Hälytyssireeni alkaa ulvoa, se kuuluu vanhan naisen vuoteen vieressä olevasta suuresta radiopuhelimesta. Vanhus ottaa mikrofonin ja alkaa kuvailla Lilyn ulkonäköä ja äsken kokemia tapauksia jollekin, pitäen niitä tytön harhanäkyinä.


title: Musta kuu

text: Lily kuulee miesäänen oopperalaulua ulkoa, näkee laulavan puutarhurin ja juoksee alas mutta miestä ei enää näy. Lily palaa keittiöön porsaan seuraan jatkamaan maidon juontia. Vanhuksen makuuhuoneesta alkaa kuulua herätyskellojen ääniä. Lily yrittää vaimentaa niitä, mutta uusia pärähtää soimaan aina kun yhden hiljentää. Koriseva vanhus tarraa taas Lilyyn, joka lyö häntä. Vanhus vaikuttaa kuolevan. Tyttö asettelee hänet kauniisti vuoteeseen, kuulee taas laulavan puutarhurin (Dallessandro) ja juoksee ulos tämän perään huutaen että vanha nainen kuoli. Puutarhuri alkaa hyväillä Lilyä samalla kun alastomat lapset ja ratsastava nainen paimentavat lammaslauman läpi pihan. Puutarhuri ei vastaa Lilyn puheeseen.


title: Musta kuu

text: Ratsastajanainen ja puutarhuri, ilmeisesti vanhan naisen tytär ja poika, kävelevät Lilyn ohi kuollutta jänistä kantaen. Lily näkee taas yksisarvisen. Keittiössä sisarukset syövät raakaa lihaa, jota tarjoavat myös Lilylle. Kolmikko kokoontuu yläkertaan vanhan naisen vuoteen äärelle. Vanhus herää eloon hymyillen, kun näkee kuvansa käsipeilissä. Ratsastajanainen tarjoaa rintaansa vanhukselle, joka alkaa imeä sitä suurella halulla. Lily nukahtaa lepotuoliin, ja puutarhuri hyväilee häntä. Puutarhuri ja ratsastajanainen poistuvat ja luktsevat Lilyn vanhuksen huoneesseen. Lily saa raivokohtauksen, jota vanhus katsoo rauhallisena. Vanhus ja tyttö tuntuvat lopulta löytävän yhteisen kielen: Lily puhuu vanhukselle englantia ja tämä Lilylle omaa outoa kieltään.


title: Musta kuu

text: Pihalla sotilasjeeppi ajaa ikkunan ohi, sitten lapsilauma ajaa takaa sikaa. Vanhus alkaa nauraa hysteerisesti, ottaa vanhan kameran ja ottaa sillä salamakuvan Lilystä. Radiopuhelin soi taas, ja vanhus alkaa kuiskia Lilystä mikrofoniin. Lily alkaa tutkia vanhuksen lipastoa, jonka vetolaatikosta luikertelee esiin käärme. Lily löytää valokuva-albumin, jota istuu tutkimaan.


title: Musta kuu

text:
Lily näkee taas ikkunasta yksisarvisen ja yrittää huoneesta ulos. Hän kiipeää ulos ikkunasta ja alkaa jahdata yksisarvista, jota kukaan muu ei tunnu näkevän. Lily löytää pihasta verisen ruumiin, jonka puutarhurimies kantaa valmiiksi kaivettuun hautakuoppaan. Alaston lapsilauma hyökkää nauraen tytön kimppuun, mutta katoaa silmänräpäyksessä. Lily pääsee lähelle yksisarvista, joka alkaa puhua naisen äänellä.
Lily moittii yksisarvista rumaksi. Yksisarvinen taas kertoo, että yläkerran vanhus on vain tytön kuvitelmaa. Yläkerran ikkunasta heitetään lautanen, ja yksisarvinen tallustaa pois.


title: Musta kuu

text: Lily näkee ikkunasta keittiöön, jossa vanhuksen tytär tarjoilee ruokaa lapsilaumalle. Lilykin menee ottamaan ruokaa, mutta vetäytyy syömään sitä toiseen huoneeseen takkatulen ääreen. Sitten Lily menee taas katsomaan huutavaa vanhusta ja päätyy imettämään tätä, kunnes tämä nukahtaa hänen syliinsä tuutulauluun.


title: Musta kuu

text: Olohuoneessa lapsilauma houkuttelee Lilyn pianon ääreen, jossa hän huomaa istuutuvansa pianotuolille asetetun siilin päälle. Lily poistaa siilin, ryhtyy soittamaan auki olevista nuoteista ja pari lapsista, tyttö- ja poikasopraano, alkaa laulaa Wagnerin Tristan ja Isolde -oopperan duettoa. Taustalla askarrellaan, tehdään kasvonaamioita ja leikitään eri tavoin. Lasten lopetettua laulun musiikki yltyy yhä dramaattisemmaksi ja laulun aloittavat puutarhurimies ja ratsastajanainen.


title: Musta kuu

text: Äkkiä Lily huomaa aamun tulleen ja soittavansa pianoa yksin huoneessa. Pianon päälle lennähtää suuri petolintu, jota puutarhuri ilmestyy miekkoineen tappamaan. Lily juoksee kirkuen pakoon. Puutarhurin sisar sotkee tämän kasvot tapetun linnun verellä. Sisar ja veli siirtyvät sumuiselle pihalle tappelemaan. Naisella on veitsi, mies löytää aseekseen terävän heinäseipään. Lily katsoo ikkunasta, miten riitapukarit ettäntyvät loitommaksi kohti talon takana räjähtelevää sotatannerta.


title: Musta kuu

text: Lily menee vanhuksen tyhjään vuoteeseen, yrittää saada yhteyttä radiopuhelimella ja katsoo sitten rauhallisena, miten käärme luikertelee hänen hameensa alle. Talon piha on yhtäkkiä täynnä kalkkunoita, sikoja ja lampaita, mutta ihmisiä ei näy. Yksisarvinen ilmestyy huoneeseen, ja tyttö pyyhkii rintansa alkaakseen imettää sitä.


title: Musta kuu

text: "Musta kuu" sai kriitikoilta hyvin ristiriitaisia arvioita ja painui pian unohduksiin. Sitä esitettiin jonkin verran elokuvafestivaaleilla ja myöhemmin Turner Classic Movies -televisiokanavan ohjelmistossa.


title: Musta kuu

text: Elokuva sai Ranskassa César-palkinnot parhaasta kuvauksesta ja äänisuunnittelusta.


title: Oskar Gripenberg

text: Oskar Ferdinand Gripenberg (, "Oskar-Ferdinand Kazimirovitš Grippenberg"; 13. tammikuuta 1838 Ikaalinen – 7. tammikuuta 1916 Pietari) oli Venäjän keisarikunnan armeijassa palvellut suomalaissyntyinen jalkaväenkenraali. Venäjän–Japanin sodassa talvella 1904–1905 hän komensi armeijaa Mantšuriassa.


title: Oskar Gripenberg

text: Oskar Gripenbergin vanhemmat olivat kruununvoutina toiminut aliluutnantti Uddo Sten Casimir Gripenberg ja Wilhelmina Elisabet Ladau. Hän kuului tunnettuun Gripenbergin aatelis- ja sotilassukuun. Hänen veljensä oli kontra-amiraali Carl Gustaf Casimir Gripenberg ja setänsä postiylijohtaja Achates Ferdinand Gripenberg. Oskar Gripenbergin poika oli kenraalimajuri Alexander Gripenberg.


title: Oskar Gripenberg

text: Gripenberg aloitti sotilasuransa 16-vuotiaana Suomen krenatööritarkk’ampujapataljoonan aliupseerina toukokuussa 1854, ja yleni puolessa vuodessa vänrikiksi. Hänen pataljoonansa osallistui Krimin sodan aikana 1854–1856 Suomen etelärannikon puolustamiseen Englannin laivaston pelättyä maihinnousua vastaan. Gripenberg ylennettiin 1859 luutnantiksi ja hän osallistui vuonna 1863 Puolan kapinan kukistamiseen. Seuraavan vuoden alussa hänet siirrettiin henkikaartin Moskovan rykmenttiin. Vuodesta 1866 hän palveli tarkk’ampujapataljoonan kapteenina ensin Orenburgissa ja seuraavasta vuodesta alkaen Turkestanissa. Gripenberg osallistui 1867–1868 Venäjän valloitusretkeen Turkestanissa ja kunnostautui muun muassa Ura-Tjuben ja Urgutin linnoitusten sekä Samarkandin kukkuloiden valtauksissa. Hänet ylennettiin 1868 everstiluutnantiksi ja määrättiin valloitetun Katta-Kurganin linnoituksen päälliköksi. Pian hän kuitenkin palasi Venäjälle tarkk’ampujapataljoonan komentajaksi ja yleni 1872 everstiksi.


title: Oskar Gripenberg

text: Juuri ennen Turkin sodan puhkeamista keväällä 1877 Gripenberg palasi takaisin henkikaartiin 2. tarkk’ampujapataljoonan komentajaksi ja sai pian nimityksen myös keisarin sivusadjutantiksi. Turkin sodassa hän osallistui muun muassa Plevnan piiritykseen ja Gornyi Dubnjakin taisteluun. Marraskuussa 1877 Gripenberg ylennettiin Moskovan rykmentin komentajaksi ja hänen vastuulleen annettiin Balkanvuorten yli kulkevan tärkeän Arab Konakin solan vartiointi. Hän löi 30. marraskuuta 1877 käydyssä taistelussa solan valtausta yrittäneet turkkilaiset. Sodan päätyttyä Gripenberg ylennettiin helmikuussa 1878 kenraalimajuriksi ja hänet nimitettiin keisarillisen seurueen jäseneksi. Hän sai tammikuussa 1883 eron rykmentin komentajan paikalta ja keskittyi tehtäviinsä yleisesikunnassa ja hovissa sekä edellisvuonna saamaansa tehtävään keisarillisen tykistökomitean johdossa. Gripenberg palasi komentajantehtäviin helmikuussa 1888, jolloin hänestä tuli henkikaartin 1. jalkaväkidivisioonan 1. prikaatin ja syyskuussa 1889 tarkk’ampujaprikaatin komentaja. Hänet ylennettiin vuonna 1890 kenraaliluutnantiksi.


title: Oskar Gripenberg

text: Gripenberg ylennettiin 1897 henkikaartin 1. jalkaväkidivisioonan komentajaksi, mutta hänet erotettiin seuraavan vuoden lopulla, koska hän oli arvostellut Venäjän politiikkaa Suomessa. Jo toukokuussa 1900 hän sai kuitenkin vielä korkeamman nimityksen kuudennen armeijakunnan komentajaksi ja tammikuussa 1901 ylennyksen jalkaväenkenraaliksi. Hänestä tuli joulukuussa 1901 tärkeän Vilnan sotilaspiirin apulaiskomentaja ja vuotta myöhemmin sen komentaja. Vuonna 1904 seurasi vielä kunnianimitys keisarin kenraaliadjutantiksi. Gripenberg kuului myös vuosina 1898–1906 arvovaltaiseen Aleksanterin komiteaan, joka käsitteli haavoittuneiden sotilaiden asemaa sodan aikana.


title: Oskar Gripenberg

text: Venäjän–Japanin sodan puhjettua Gripenbergistä tehtiin syyskuussa 1904 vastaperustetun 2. Mantšurian armeijan komentaja. Hänen armeijansa kuitenkin alistettiin 1. armeijalle, eikä hän tullut toimeen ylipäällikkönä toimineen kenraali Aleksei Kuropatkinin kanssa. Yrittäessään pysäyttää Mukdenia kohti edenneet Oyama Iwaon komentamat japanilaiset Kuropatkinin armeija kärsi ylivoimastaan huolimatta tappion 26.–28. tammikuuta 1905 käydyssä Sandepun taistelussa. Kuropatkin oli määrännyt Gripenbergin iskemään japanilaisten vasempaan sivustaan, ja kahden päivän ajan hän onnistui hyökkäyksellään painamaan japanilaisia taaksepäin. Gripenberg uskoi voivansa lyödä japanilaiset, jos saisi lisäjoukkoja, mutta Kuropatkin ei lähettänyt hänelle niitä, vaan määräsi armeijansa perääntymään lähtöasemiinsa. Kuropatkinia menetetystä voitosta syyttänyt Gripenberg jätti raivoissaan eronpyyntönsä taistelua seuranneena päivänä. Ennen kuin ero ehdittiin myöntää, hän joutui komentamaan armeijaansa vielä helmi–maaliskuun vaihteessa käydyssä Mukdenin taistelussa, jossa venäläiset kärsivät uuden tappion. Pian solmittiin aselepo, ja Gripenbergin saadessa eronsa 25. maaliskuuta sota oli jo käytännössä päättynyt.


title: Oskar Gripenberg

text: Venäjälle palannut Gripenberg nimitettiin vielä huhtikuussa 1905 valtakunnanneuvoston jäseneksi ja kesäkuussa jalkaväen ylitarkastajaksi. Hän sai eron armeijasta tammikuussa 1906, mutta jatkoi valtakunnanneuvoston jäsenenä ja keisarin kenraaliadjutanttina kymmenen vuotta myöhemmin tapahtuneeseen kuolemaansa asti.


title: Liigacup 1994

text: Liigacup 1994 oli ensimmäinen järjestetty Suomen jalkapallon Liigacup. Myöhemmistä vuosista poiketen se pelattiin liigakauden jälkeen lokakuun kolmen viimeisen viikon aikana. Kilpailuun osallistuivat Veikkausliigan kuusi parasta joukkuetta TPV, MyPa, HJK, FC Jazz, RoPS ja FC Haka. Liigan kaksi parasta TPV ja MyPa selviytyivät suoraan välieriin.


title: Liigacup 1994

text: Liigacupin voittaja HJK sai rahapalkintona 100 000 markkaa. FC Jazzin ja Rovaniemen Palloseuran välinen ensimmäisen kierroksen ottelu ratkesi jatkoajalla niin sanottuun kultaiseen maaliin.


title: Liigacup 1994

text:
3 maalia:
2 maalia:


title: It’s No Secret

text: "It’s No Secret" on kappale Kylie Minoguen debyyttialbumilta "Kylie" (1988). Se julkaistiin singlenä 15. joulukuuta 1988 vain muutamassa maassa. Kappaleen kirjoittivat ja tuottivat Stock, Aitken ja Waterman.


title: Kokemäkeläinen

text: Kokemäkeläinen oli Kokemäellä kahden viikon välein ilmestyvä julkaisu. Se sai paljon huomiota vuoden 2015 aikana eri medioissa kirjoittajansa Tuomas Kuhalaisen nuoren iän ja tämän mielipiteiden vuoksi. Kokemäkeläinen sai alkunsa Kuhalaisen harrastusprojektista.


title: Kokemäkeläinen

text: Kuhalainen alkoi kirjoittaa Kokemäkeläistä ollessaan 12-vuotias. Kokemäkeläisen ensimmäinen numero ilmestyi 1. elokuuta 2013. Yläasteen aikana Kuhalainen omien sanojensa mukaan kehittyi julkaisun teossa niin, että julkaisu alkoi jo muistuttaa lehteä niin sisällöltään kuin ulkoasultaan. Lokakuussa 2014 Sydän-Satakunta teki Kuhalaisesta Yrittäjä-liitteeseensä kolmesivuisen jutun, ja maaliskuussa 2015 Yle kiinnostui Kuhalaisen harrastuksesta ja teki hiljattain pääministeri Alexander Stubbia haastatelleesta 14-vuotiaasta Kuhalaisesta jutun, niin television uutisiin kuin internetiin. Tämän jälkeen myös monet muut mediat tekivät asiasta uutisen, kuten MTV3 ja Radio Aalto. Kuhalaista on haastateltu myös ulkomaalaisesta mediasta, kun latvialainen Ir-lehti teki jutun Kuhalaisesta syyskuussa 2015. Useiden lehtijuttujen myötä Kuhalaisen mukaan Kokemäkeläisen lukijamäärä kasvoi.


title: Kokemäkeläinen

text: Kuhalainen on kertonut oppineensa kirjoittamisen käytännön kautta. Uutiset ovat saaneet huomiota internetissä ja sivustoa on Kuhalaisen mukaan selailtu parhaimmillaan yli 10 000 kertaa kuukaudessa. Aiemmin Kuhalainen kirjoitti julkaisua nimellä Lisäjuttu, mutta nimi vaihtui myöhemmin. Kuhalainen myös tulosti juttuja paperilehdiksi esimerkiksi nimillä Pappilan Alueen Sanomat, jolloin lehti toimi pääasiassa kioskin mainosvälineenä. Lisäksi myöhemmin niminä olivat Lisäjuttu ja Kokemäkeläinen.


title: Kokemäkeläinen

text: Syksyllä 2015 julkaisu sai huomiota eri tiedotusvälineissä, kun Kuhalainen kirjoitti rajun tekstin pakolaiskriisiä koskien. Kuhalainen myöhemmin poisti tekstin, ja Nyt-liitteen haastattelussa totesi tehneensä virheen kirjoitettuaan jutun.


title: Kokemäkeläinen

text: 18. syyskuuta 2015 järjestettyä ammattiyhdistysliikkeen hallituksen vastaista mielenilmaisua Kuhalainen kutsui "kommunistien mielenosoitukseksi".


title: Kokemäkeläinen

text: Kokemäkeläistä kirjoittaa "Tuomas Pekka Tapio Kuhalainen". Kuhalainen kirjoitti Kokemäkeläistä vuonna 2015 koulutyönsä ohessa. Omien sanojensa mukaan hänen kiinnostuksensa kirjoittamiseen lähti vaikuttamisen halusta ja hänen äänioikeusikänsä puuttumisesta. Kuhalainen (s. 12. syyskuuta 2000 Kokemäki) nousi julkisuuteen maanantaina 18. kesäkuuta 2012 ilmestyneen Sydän-Satakunta-lehden etusivulla olleessa jutussa, jossa kerrottiin 11-vuotiaasta Kuhalaisesta otsikolla "Pappilan bisnesmies". Kuhalainen oli nimennyt kioskinsa Pikku Baariksi. Kioskin toiminta hiipui vuoden 2012 lopussa ja se lakkasi alkuvuonna 2013. Omaa julkaisua Kuhalainen kirjoitti vapusta 2012 alkaen nimellä Pappilan Alueen Sanomat, jolloin se toimi pääasiassa kioskin mainosvälineenä. Pappilan Alueen Sanomat hiipui pikku hiljaa Kuhalaisen hankkiessa taitoa kirjoittamisessa, ja uusi lehti sai nimen Lisäjuttu. Myöhemmin nimi vaihtui uudelleen, Kokemäkeläiseksi.


title: Kokemäkeläinen

text: Tuomas Kuhalaisen isä on kokemäkeläinen rakennusinsinööri ja yrittäjä, entinen kuntapoliitikko Rauno Kuhalainen (s. 1948).


title: Kokemäkeläinen

text: Lisäjuttu on toiminut Kokemäkeläisen edeltäjäjulkaisuna, mutta lehden toiminta lakkasi vuoden 2014 elokuussa. Lisäjuttu perustettiin 27.11.2012


title: Tarvasjoen kirkko

text: Tarvasjoen kirkko on hirsinen päätytornillinen pitkäkirkko Liedon Tarvasjoella Varsinais-Suomessa. Mikael Piimäsen rakentama kirkko valmistui 1779. Kirkkoa on korjattu ja muutettu ajan myötä, sisäilme on pääosin peräisin vuodelta 1916 ja ulkopuolen arkkitehtuuri on 1870-luvulta.


title: Tarvasjoen kirkko

text: Harjanteelle rakennettu Tarvasjoen kirkko sijaitsee Paimionjoen ja Tarvasjoen haaran kulttuurimaisemassa Kyröntien varrella Tarvasjoen keskustassa.


title: Tarvasjoen kirkko

text: Tarvasjoen kirkko ja muu lähialue, ovat osa Hämeen Härkätien valtakunnallisesti merkittävää rakennettua kulttuuriympäristöä. Tarvasjoen kirkko ja hautausmaa ovat maakuntakaavassa seudullisesti arvokkaita rakennuksia tai rakennettuja ympäristöjä. Kirkko kuuluu myös Paimionjoen valtakunnallisesti arvokkaaseen maisema-alueeseen.


title: Tarvasjoen kirkko

text: Nykyinen kirkon edeltäjästä on kirjallinen maininta vuodelta 1696, jolloin piispantarkastuksessa annettiin kehotus laajentaa kirkkoa. Mainintoja ”häpeällisen” lautakaton ja ”kehnon” ulkolaudoituksen uusimisesta löytyy 1750-luvulta. Päätös uuden eli nykyisen kirkon rakentamisesta tehtiin kirkonkokouksessa 1774.


title: Tarvasjoen kirkko

text: Vuonna 1777 pidetyssä kirkonkokouksessa oli läsnä myös kirkonrakentaja Mikael Piimänen. Hän oli laatinut uuden kirkon piirustukset, jotka kokous hyväksyi. Ruotsin valtakunnassa oli voimassa kuninkaan määräys, että kirkot tulee rakentaa kivestä. Kirkonkokous pyysi välittämään tuomiokapitulin kautta Tukholmaan viestin, että lähiseudultakaan ei löydy niin paljoa sopivaa kiveä, että siitä saataisiin rakennetuksi muuta kuin kivijalka. Kirkon piirustukset ja muutosesitys rakennusmateriaalin vaihtamisesta hirreksi lähetettiin kuninkaalle hyväksyttäviksi.